ועדת העלייה, הקליטה והתפוצות, כנסת 17, פרוטוקול מספר 241, 2008-12-23 10:00

מיכאל נודלמן: בוקר טוב לכולם, אני מתכבד לפתוח את ישיבת ועדת העלייה, הקליטה והתפוצות בפגרת בחירות, זה קשה מאוד.

מיכאל נודלמן: הנושא זה אי ביצוע התחייבויות של הסוכנות לתכנית נעל"ה, אתם יודעים איזה משמעות יש בתכנית נעל"ה, עולים ילדים ואחריהם הורים ופתאום דיברנו פה על התכנית הזאת, הייתה התחייבות שהתכנית ממשיכה.

מיכאל נודלמן: יש כסף.

מיכאל נודלמן: עכשיו קיבלנו מכתב שהסוכנות לא נותנת כסף לתכנית.

מיכאל נודלמן: אני מבקש מיו"ר מנהלת נעל"ה לספר לנו איך זה קרה.

מיכאל נודלמן: אה, סליחה אני מברך את כולם לחג חנוכה.

מיכאל נודלמן: חג חנוכה שמח ואנחנו רוצים להדליק נרות.

ראובן ריבלין: בוקר?

ראובן ריבלין: בבוקר להדליק נרות?

מיכאל נודלמן: אומרים לי אנשים שאפשר.

מיכאל נודלמן: אני לא בקיא בזה, בבוקר, בערב.

ראובן ריבלין: אנחנו צריכים – זה לא - - -

קריאה: הוא קיבל אישור.

ראובן ריבלין: אתה יכול גם להתפלל ערבית אם אתה רוצה, אין בעיה.

ראובן ריבלין: חברים, זה לא המקום.

ראובן ריבלין: מה זה?

ראובן ריבלין: לא.

ראובן ריבלין: ממש לא.

מיכאל נודלמן: גם אני חשבתי, אבל - - -

ראובן ריבלין: תשמעו, זה לא מקום של ליצנות פה.

מיכאל נודלמן: חברים, חבר הכנסת ריבלין, הוא יושב ראש הכנסת לשעבר, הוא יודע את כל החוקים וכל התקנות שיש בכנסת.

מיכאל נודלמן: אני מסכים איתו.

מיכאל נודלמן: אני אמרתי שהוועדה היא ועדה פרלמנטרית כדי לדבר על דברים שכואבים אולי זה בבוקר לא מקום להדליק.

מיכאל נודלמן: אני לא נגד, אני לא בעד אבל הוא יותר בקיא ממני, אני מקבל את הרעיון שלו ומבקש סליחה אולי מה שקרה ככה.

מיכאל נודלמן: בבקשה.

ישעיהו יחיאלי: בוקר טוב.

ישעיהו יחיאלי: ברשות יושב ראש הישיבה ברצוני להודות ליושב ראש הוועדה, חבר הכנסת נודלמן, על זימון ישיבה מיוחדת בפגרה וברצוני להודות ליושבת ראש הכנסת על אישור קיום הישיבה.

ישעיהו יחיאלי: אני רוצה להודות לחברי הוועדה ולחברי הכנסת שהטריחו את עצמם לכאן בתקופת בחירות מתוך אהבה לתכנית נעל"ה ומתוך דאגה לעתידה.

ישעיהו יחיאלי: אני רוצה להודות למרכז המחקר והמידע של הכנסת, למנהלת הוועדה ולצוותה, לכל נציגי המשרדים המוסדות והארגונים שבאו.

ישעיהו יחיאלי: אני רוצה להודות לאורחי הדיון שהטריחו את עצמם מקרוב ומרחוק, ובהם מנהלים המייצגים עשרות, מחנכים המייצגים מאות, תלמידים המייצגים את 1200 תלמידי נעל"ה, הורים המייצגים אלפים, בוגרים המייצגים את עשרת אלפי בוגרי נעל"ה וכולם יחד מדגם מייצג של משפחת נעל"ה המורחבת, המונה היום כמה רבבות ובהם אלפי משפחות בכל רחבי העולם, שיצטרפו אלינו בשנים הקרובות, באמונה שלמה שהכול יחזור למסלולו, כך או אחרת.

ישעיהו יחיאלי: חנוכה הוא חג לאומי ומשפחתי ואנו נפגשים בנר השני, בציפייה לנס שיציל את תכנית נעל"ה היקרה לכולנו, אחרי החלטה קשה בוועדת העלייה והקליטה של חבר הנאמנים בסוכנות היהודית לצאת משותפותה בתכנית נעל"ה, כיוון שנעל"ה איננה עוד בעדיפות אסטרטגית.

ישעיהו יחיאלי: חנוכה הוא גם חג ששורשו בחינוך, ובכל יום אנו מוסיפים נר אחד כמנהג בית הלל, בבחינת "מעלין בקודש ולא מורידין".

ישעיהו יחיאלי: "מעלין בקודש"- עלייה היא דבר של קודש וקדושה, והיא מעלה לא רק את העולים, אלא גם את כל העוסקים בה באמונה ויוצרת ברית קדושה בין עולים למען, בין עולים לנקלטים.

ישעיהו יחיאלי: נר שני מסמל זוג וזוגיות, הרבה זוגות יש בתכנית נעל"ה: חינוך ועלייה, תלמידים ומשפחותיהם, תלמידים ומחנכיהם, תלמידים בוגרים, הורים ומשפחות מארחות, ישראל ותפוצות, ממשלת ישראל וממשלות במדינות המוצא,, אבא ואמא, ממשלה וסוכנות יהודית.

ישעיהו יחיאלי: האם השתבש משהו בזוגיות של הזוג האחרון, שהוא בעצם הזוג הראשון?

ישעיהו יחיאלי: ציינתי שאנו מצפים לנס, אולם התחנכנו שלא לסמוך על הנס, ולכן אנחנו כאן, בעיצומו של מאבק ציבורי שבחוד החנית שלו ניצבים בוגרי נעל"ה, ואנו מצדיעים להם על כך.

ישעיהו יחיאלי: תכנית נעל"ה קיימה כבר כשבע עשרה שנים, כמניין טו"ב.

ישעיהו יחיאלי: היא עברה משברים רבים ותמיד, גם בימי שמחה וגם בימים כאלה, מצאנו בית חם בוועדה נכבדה זו כמו גם בוועדת החינוך והתרבות של הכנסת.

ישעיהו יחיאלי: ואולם משבר כזה עוד לא היה, שכן שותפה בכירה מחליטה לצאת מהשותפות, בלא שניתנה לצד השני האפשרות לבדוק את התארגנותו למצב החדש, וזהו מצב שעלול להביא חלילה לדעיכת התכנית וקריסתה.

ישעיהו יחיאלי: בשנת 2003 היינו במשבר מול שרת החינוך דאז, חברת הכנסת לבנת, שהחליטה לסגור את מינהלת נעל"ה.

ישעיהו יחיאלי: ואז החליטה מליאת חבר הנאמנים של הסוכנות היהודית את ההחלטה הבאה: "הואיל ותכנית נעל"ה פותחה כתכנית יוקרתית המיועדת לתלמידי תיכון מברית המועצות לשעבר ולאחר מכן מארצות אחרות במטרה להשלים את לימודי התיכון בישראל, והואיל והתכנית היא מוצלחת ביותר הן מבחינת הישגיה האקדמיים והן מבחינת עידוד המשתתפים והוריהם לעשות עלייה ולהפוך לאזרחים מרוצים בישראל, הוחלט שהוועדה לעלייה ולקליטה תקרא לסוכנות היהודית לנקוט בצעדים הנדרשים לעידוד ממשלת ישראל שזו לא תפעל לשנות את אופי ומהות תכנית נעל"ה".

ישעיהו יחיאלי: הפעם התהפכו היוצרות, אנחנו לא בעדיפות גבוהה של חבר הנאמנים למרות ששנה אחר שנה מחלקת העלייה ואנחנו מביאים ארצה יותר תלמידים חדשים מאשר בשנה החולפת, בעוד שמספרי העולים יורדים מידי שנה, לדאבון לב כולנו.

ישעיהו יחיאלי: יורשה לי להביע תמיהה על החלטת ועדת העלייה בחבר הנאמנים של הסוכנות לצאת מנעל"ה, שהיא תכנית עלייה וקליטה המייצגת ערכים חשובים בעולם היהודי, ובמיוחד ביהדות ארצות הברית שרוב חברי הוועדה באים ממנה.

ישעיהו יחיאלי: כוונתי לערך כמו המשכיות יהודית, JEWISH CONTINUITY, שאנו מציעים לבני נוער מ-38 מדינות ומאות קהילות מרחבי העולם.

ישעיהו יחיאלי: כוונתי לערך כמו תיקון עולם לתלמידים שחלקם באים עם סיפורי חיים קשים, כדי להיבנות בתוכנו ולקבוע כאן את עתידם.

ישעיהו יחיאלי: ערכים אלה מתבצעים על ידינו הלכה למעשה יום יום ובמיוחד לגבי תלמידים המגיעים מהמדבר הרוחני הקרוי חבר המדינות, ולא רק משם.

ישעיהו יחיאלי: והנה החלטת חבר הנאמנים פגעה בראש ובראשונה בתלמידים העתידים לבוא מחבר המדינות.

ישעיהו יחיאלי: עדיין אין מי שלוקח אחריות על הגעתם ארצה בשנת הלימודים הבאה, בעוד שאין מגבלה לכמות התלמידים שניתן להביא מהמערב.

ישעיהו יחיאלי: האם ייתכן כדבר הזה?

ישעיהו יחיאלי: שאלה זו מופנית גם לנציגי הממשלה בדיון זה.

ישעיהו יחיאלי: אדוני היושב ראש וחברי הכנסת.

ישעיהו יחיאלי: בנוסף לערכים הגדולים שמניתי, הפעלת תכנית נעל"ה מתבססת על ערכים כמו אמון, אמינות, מקצועיות, אהבת האדם, וכל ישראל ערבים זה לזה.

ישעיהו יחיאלי: על ערכים אלה נבנה עולם היהודי ובארץ נבנה עליהם מותג ששמו נעל"ה.

ישעיהו יחיאלי: לא נפרט היום את ההישגים, הגם ששום דבר אינו מובן מאליו, במיוחד אחרי קיצוצים בלתי פוסקים בתקציב החינוך העל יסודי, הדורש מבתי הספר הקולטים מאמצים אדירים כדי לשמר את רמת השירות הנדרשת לתלמידי נעל"ה.

ישעיהו יחיאלי: האם נכון מצידנו להעמיד מידי פעם את ההורים בתפוצות בשאלות על יציבות התכנית ואמינותה?

ישעיהו יחיאלי: פעם מערערים על המינהלת, פעם דנים במכרזים והפעם על המהות עצמה.

ישעיהו יחיאלי: האם הדיון ומה שקדם לו בתקשורת יעצים את תחושת הביטחון של הורים שרוצים לשלוח ארצה את ילדיהם גם בתקופה הזו, או חלילה להפך?

ישעיהו יחיאלי: האם זה יביא יותר מתעניינים בתכנית או חלילה פחות?

ישעיהו יחיאלי: כבר במסיבת עיתונאים של ראשי הסוכנות בסוף אוקטובר, הם דיברו על חשש מפגיעה בתכנית נעל"ה, והגיעו פניות מכל רחבי העולם של הורים לשאול מה קורה.

ישעיהו יחיאלי: האם לקחת את הילדים חזרה?

ישעיהו יחיאלי: האם צריך לרשום אותם בבית לשנה הבאה?

ישעיהו יחיאלי: ואם יש בעיה תקציבית?

ישעיהו יחיאלי: למה קודם רצים למסיבת עיתונאים לספר לכל העולם?

ישעיהו יחיאלי: האם לוקחים בחשבון מה זה עושה לאמא שקוראת את זה ברוסית או בספרדית ויודעת שנתנה את הילד שלה לתכנית ממלכתית באחריות ממשלה וסוכנות יהודית?

ישעיהו יחיאלי: ואולי בסתר ליבה הייתה שמחה שמשהו יקרה לתכנית והבן או הבת יחזרו הביתה, לחיקה החם.

ישעיהו יחיאלי: בדיונים כאלה נוהג היה חבר הכנסת המנוח יורי שטרן לומר בוועדה הזאת שיש לעיתים נטייה במנהל הציבורי להיטפל דווקא למה שמצליח.

ישעיהו יחיאלי: וכך אמרה חברת הכנסת יולי תמיר בדיון על מנהלת נעל"ה: "הפרויקט עובד נפלא, לדעת כולנו.

ישעיהו יחיאלי: התוצרים שלו יוצאים דופן, אחד המעשים הציוניים.

ישעיהו יחיאלי: התלכדות בוועדה מעבר לאופוזיציה וקואליציה" – וברוך השם, גם היום – "אנשים לא באו לכאן במטרה פוליטית, אלא במטרה ערכית.

ישעיהו יחיאלי: אין לי ספק, מתוך היכרות טובה שלי עם המערכת הזו, שחלק גדול מההצלחה הוא האנשים המפעילים אותה ולא מנותקים מהאנשים שעובדים בשטח, החל במינהלת וכלה במורים, המדריכים והמסייעים בכל מקום".

ישעיהו יחיאלי: הלוא הדברים קל וחומר.

ישעיהו יחיאלי: אם כך התבטאה חברת הכנסת תמיר בדיון על המינהלת, מה הייתה אומרת היום, שדנים בשאלת קיום התכנית עצמה?

ישעיהו יחיאלי: אני סבור שהשרה יולי תמיר, כמו חבריה לממשלה וראש הממשלה, צרכים להיות קשובים לקריאות העזרה של הסוכנות, כפי שהתבטא כאן בוועדה היושב ראש מר ביילסקי לפני כחודש, באומרו לכם, חברי הוועדה, לפני ההחלטה בחבר הנאמנים: "נאמר: זכרתי לך חסד נעורייך.

ישעיהו יחיאלי: כבר 60 שנה אנחנו עוזרים למדינת ישראל, תורמים ומביאים.

ישעיהו יחיאלי: עכשיו יש לנו תקופה קצת קשה.

ישעיהו יחיאלי: אנחנו מעוניינים להמשיך את הפרויקטים שאתם אנו שותפים עם הממשלה.

ישעיהו יחיאלי: אני מדבר על הפרויקטים כמו מנהל הסטודנטים ונעל"ה, נוכל לעשות זאת אם נצליח להגיע להבנה עם הממשלה" וכן הלאה בדבריו.

ישעיהו יחיאלי: הגם שאני מצטער על כך שיושב ראש הסוכנות יצא לתקשורת לפני שהממשלה ענתה לפנייתו, אני רוצה להודות לו על שנענה לקריאות רבות ומגוונות ששמעו את זעקת הבוגרים כנגד ההחלטה להפסיק את ההרשמה לנעל"ה, במיוחד בחבר המדינות.

ישעיהו יחיאלי: "פוגעים במשפחה שלנו" אמרו בוגרי נעל"ה, ומר בייסלקי הורה לחדש את הגיוס לשנה הבאה, בתקווה שעד אז תיפטר הבעיה.

ישעיהו יחיאלי: שימו לב לתופעה ראויה לציון: התגייסות בוגרים בשנות ה-30 לחייהם, וכמה מהם כאן איתנו, למען תכנית שהתחנכו בה בגיל ההתבגרות.

ישעיהו יחיאלי: ולסיום, בעת שקמה תכנית נעל"ה ביוזמת נתיב במשרד ראש הממשלה, פנתה הממשלה לסוכנות היהודית ליצור שותפות, ואולם בחבר הנאמנים של הסוכנות הוחלט אז שלא להצטרף ליוזמה, כי זו לא היתה תכנית בעדיפות גבוהה כבר אז.

ישעיהו יחיאלי: החלטת ראש הממשלה שמיר הייתה שהממשלה תבצע, וכך יצאנו לדרך עם משרד החינוך ונתיב.

ישעיהו יחיאלי: היה מי שאמר כבר באותה עת: אסור שתכנית כמו נעל"ה תהיה תלויה בפילנתרופיה.

ישעיהו יחיאלי: ניבא לא ידע מה ניבא.

ישעיהו יחיאלי: ראש הממשלה יצחק רבין ז"ל אמר: "אין מפעל יותר נעלה מנעל"ה ושום שר אוצר לא יעמוד בדרכו של תלמיד נעל"ה הרוצה לבוא ארצה".

ישעיהו יחיאלי: בעשור לנעל"ה קרא ראש הממשלה אריאל שרון להכפיל פי עשר את מספר תלמידי נעל"ה בעשור השני שלה.

ישעיהו יחיאלי: בעת שמנהלת נעל"ה נקלעה למצוקה הוא פתר את הבעיה תוך כמה דקות, אחרי שיושבי ראש ועדות הכנסת פנו אליו בקריאה נרגשת בעניין, ואיתנו כאן קולט אביטל שהיתה אחת מהם.

ישעיהו יחיאלי: בוודאי כל אחד מחברי הכנסת מזדהה עם ראש הממשלה, אחד מהשלושה שמניתי, ויפעל למימוש המשך חזונם.

ישעיהו יחיאלי: כפי הנראה ממסמך מרכז המחקר והמידע שנמסר לכם נראה, שגם הפעם טוב יהיה אם ראש הממשלה יצטרף לחזון קודמיו, ויחזיר את תכנית נעל"ה למסלולה הטבעי והיציב לשנים הקרובות, כדי שהסוכנות היהודית תחזור בה מהחלטתה והממשלה תיקח אחריות היכן שנדרש.

ישעיהו יחיאלי: אנחנו מקווים לצאת מכאן היום עם תמיכה רחבה במאבקנו הערכי וכבר מזמינים את עצמנו לציין כאן בשנה הבאה, בכנסת ה-18, את שנת ח"י לנעל"ה .

ישעיהו יחיאלי: תודה על הקשבת

ישעיהו יחיאלי: כם ותמיכתכם וחג שמח לכולם.

מיכאל נודלמן: תודה.

מיכאל נודלמן: נציג סוכנות, בבקשה.

מיכאל נודלמן: תסביר לנו עוד הפעם.

30083: אלי כהן, מנכ"ל המחלקה לעלייה וקליטה בסוכנות היהודית.

30083: אדוני היושב ראש, אני מודה לך ואני מודה לחברים - - -

קריאה: זו עובדה קיימת?

קריאה: שמעתי שמאחדים אותה או מפרקים אותה?

קריאה: אין יותר עלייה בסוכנות.

קריאה: אין גם יותר סוכנות.

30083: אדוני היושב ראש, חבר הכנסת, אורחים נכבדים, בעיקר בוגרי נעל"ה.

30083: אני מודה לכם מאוד על זימון הישיבה הזו.

30083: אני מבקש לומר שאין ערעור על חשיבותה של תכנית נעל"ה.

30083: תכנית נעל"ה היא תכנית טובה, תכנית מוצלחת, תכנית שהוכיחה את עצמה.

30083: בוגרי התוכנית שנמצאים כאן – נדמה לי שלא נמצאים כאן על אלפיהם – הם גאווה לחברה הישראלית ולתנועת העלייה.

30083: אני מצטרף לכל מילה שאמר ידידי ישעיהו יחיאלי, וכל מילה שלו אני חותם שמי עליה.

30083: בכל זאת, אני נדרש כאן להסביר את ההחלטה ואני אנסה לעשות את זה.

30083: אני גם אומר לבסוף מה לפחות אני מקווה.

ראובן ריבלין: זו החלטה להפסיק את כל פעילויות הסוכנות או רק זה?

ראובן ריבלין: אני שואל.

30083: אני, ברשותך, עוד שלושה משפטים ואני אענה.

קריאה: לא להספיד את הסוכנות עדיין.

ראובן ריבלין: חס וחלילה.

ראובן ריבלין: באנו להלל אותה לא להספיד.

30083: המחלקה לעלייה וקליטה והסוכנות היהודית צריכות להסתכל על צורכי כלל העולים.

30083: לצערנו הרב בשנים האחרונות, גם בשל השחיקה בסל הקליטה וגם בשל השחיקה במצב, במשבר הכלכלי, אנו עדים לתופעה שהרבה עולים, בעיקר אלה שבאים מחבר העמים, אין להם יכולת להתקיים בכבוד בתקופת הקליטה שלהם בארץ.

30083: כתוצאה מכך המחלקה לעלייה ולקליטה חשבה מה הם היעדים שלה בטיפול בעולים.

30083: עלה הרצון להסיט תקציבים מתוך הפעולות הקיימות על מנת להבטיח שתהליך הקליטה ותהליך הקיום בכבוד יתבצעו במהלך הקליטה.

30083: לצורך כך הועלו מספר תוכניות.

30083: כל התוכניות במחלקה וכל התוכניות בסוכנות היהודית, בעיקר של המחלקה לעלייה, נבחנו.

30083: בהן נעל"ה סל"ע, פיטורי עובדים, פיטורי עובדים קבועים.

30083: מתוך הסל הזה נקבע סל שאמור להסיט תקציבים מתוך התכניות האלה לטובת המטרות האחרות של הבטחת תנאי קליטה נאותים יותר ומענקים טובים יותר לעולים שיגיעו מהעולם, ובעיקר מחבר העמים.

30083: לכן ההחלטה הייתה לצאת בהדרגה מהתוכנית, כהמלצה לחבר הנאמנים.

30083: במקביל, בהחלטה נאמר שאנחנו נמשיך לעשות מאמצים כבירים על מנת למצוא תקציבים חלופיים.

30083: בעקבות כך, גם במסמך שמופיע על השולחן כאן, בפרק האחרון של משרד ראש הממשלה, כתוב שבפעילות משותפת של מנכ"ל הסוכנות היהודית, מנכ"ל משרד ראש הממשלה, משרד הקליטה וגורמים אחרים, נעשים מאמצים למצוא תקציב חלופי.

30083: התהליך הזה נמצא בעיצומו והוא אמור להסתיים בסוף החודש הזה.

30083: מכל מקום, כפי שצוין כאן על ידי ישעיהו, בעקבות החלטת יושב ראש הסוכנות היהודית, מתוך כוונה שבסופו של דבר ימצאו תקציבים ועד אשר לא תתקבל החלטה סופית של יציאת הסוכנות היהודית מתכנית נעל"ה, הוחלט להמשיך בגיוס תכנית נעל"ה לשנת 2010-2009, כאשר ההחלטה הסופית על מקורות התקציב לתכנית או יציאתה של הסוכנות היהודית מהתכנית תתבצע בחודש פברואר.

אופיר פינס-פז: כמה כסף חסר?

30083: בערך שישה וחצי מיליון דולר.

30083: אני מקווה מאוד שהתקציבים האלה יימצאו מתוך המקורות הקיימים במערכות החינוך, במערכות הממשלתיות, במשרד הקליטה, בסוכנות היהודית או אפילו בקרנות פרטיות שאליהן אנחנו פונים.

30083: המאמצים האלה נמשכים כל יום וכל שעה.

30083: גם היום, כאשר יש משבר כלכלי אצל הקרנות, פנינו אליהם כדי לגייס את הכספים האלה.

ראובן ריבלין: כמה הקיצוץ של הסוכנות כולו?

30083: 45 מיליון דולר.

ראובן ריבלין: מתוכם 24 מנעל"ה.

30083: לא, שישה אמרתי.

קריאה: דולר.

ראובן ריבלין: אה, 42 מיליון דולר הקיצוץ?

30083: 45 מיליון דולר הקיצוץ.

ראובן ריבלין: דולר?

ראובן ריבלין: לא שקל.

30083: דולר.

30083: דולר.

ראובן ריבלין: הבנתי.

30083: לכן אמרתי בתחילה ואני גם אסכם בכך: אני מודה על הדיון הזה, אני מקווה שהוא ישא פרי ואני מקווה שיימצאו התקציבים החלופיים על מנת להבטיח את המשך התכנית.

30083: ואנחנו אמרנו: ללא כל תנאי.

30083: מה שיקרה, אנחנו נמשיך בכל קונסטלציה וכל הסדר שלא יהיה באמצעות המערכת שלנו בחוץ לארץ ובחבר העמים, להמשיך במתן שירותים לגיוס ועידוד התכנית הזאת בחוץ לארץ.

30083: תודה רבה.

מיכאל נודלמן: יש פה נציג משרד החינוך?

ראובן ריבלין: אז ההחלטה היא לא סופית?

30083: לא סופית, רק בפברואר.

ראובן ריבלין: לא סופית, אבל איך אתם יכולים לפתוח?

מיכאל נודלמן: אצלי יש דף מהתקציב, פה צריכים להיות 3000 תלמידים מנעל"ה.

מיכאל נודלמן: לפי מה שידוע לי יש רק 1200, איפה התקציב על 3000 תלמידים?

מיכאל נודלמן: נמצאים עכשיו פחות מ-1200.

מיכאל נודלמן: אתם יכולים להשקיע כסף בתכנית, את העודף שיש.

מיכאל נודלמן: את זה אני רוצה לשאול.

אבי טולדנו: שמי אבי טולדנו, אני מפקח במשרד החינוך.

אבי טולדנו: אני לא יודע, אני לא יודע בקשר לתקציב.

אבי טולדנו: אני יודע שמדובר - - -

מיכאל נודלמן: לא, יש לי את התקציב.

מיכאל נודלמן: על 3000 תלמידים.

מיכאל נודלמן: אמרו לי שעכשיו יש 1200 תלמידים, מה עם הכסף על 1800 תלמידים?

מיכאל נודלמן: אני מבין שכל אחד יכול לדבר איך זה חשוב, איך זה טוב, שזה ציוני, אבל אני שואל: איפה התקציב על 1800 תלמידים?

מיכאל נודלמן: הוא בתקציב.

מיכאל נודלמן: אתה לא יכול לענות לי?

אבי טולדנו: צריך להבין שהחלוקה על דמי אחזקה היא שמשרד החינוך - - -

קריאה: אתה עוסק בכסף?

אבי טולדנו: לא אני עוסק בנעל"ה.

אבי טולדנו: אני עוסק גם וגם ובנעל"ה.

אבי טולדנו: החלוקה של דמי האחזקה עבור תלמידי נעל"ה היא שהסוכנות היהודית משלמת דמי אחזקה עבור כל התלמידים של נעל"ה מחבר העמים, ומשרד החינוך משלם דמי אחזקה עבור כל התלמידים שהם לא מחבר העמים, זאת אומרת שאר הארצות.

שלמה מולה: אתה יכול להגיד את החלוקה, שאר הארצות וחבר העמים?

אבי טולדנו: אין לי נתון מדויק.

שלמה מולה: למה אתם לא באים עם נתונים?

אבי טולדנו: ישעיהו יכול לתת נתון יותר מדויק כמה תלמידים זה חבר העמים וכמה תלמידים זה שאר העולם.

ישעיהו יחיאלי: שני שליש חבר העמים, שליש שאר העולם.

מיכאל נודלמן: חוץ מזה אתם לא יכולים להגיד שום דבר?

מיכאל נודלמן: בסדר.

מיכאל נודלמן: חבר הכנסת פינס-פז.

קריאה: העיקר שיש מפקח.

אופיר פינס-פז: תודה, אדוני היושב ראש.

אופיר פינס-פז: אני מודה שאני לא חבר קבוע בוועדה הזו אבל הנושא שאתה העלית, אדוני היושב ראש, הקפיץ אותי, משום שאני חושב שאנחנו חיים באיזושהי מציאות שהיא הזויה ממש.

אופיר פינס-פז: מי שפתח היום את העיתונות יראה שיש סיכומים של שנת העלייה 2008.

אופיר פינס-פז: בסיכומים האלה יש ירידה של 20% במספר העולים והגענו למספר השפל ב-20 השנה האחרונות.

אופיר פינס-פז: מה עושה הסוכנות היהודית כדי להתמודד עם המצב החדש?

אופיר פינס-פז: מבטלת את נעל"ה.

אופיר פינס-פז: מה זה – להצדיע.

אופיר פינס-פז: זו לא סוכנות יהודית שאני מכיר.

אופיר פינס-פז: אני עבדתי בסוכנות היהודית שנים רבות, במחלקה לעלייה וקליטה.

אופיר פינס-פז: זו לא הסוכנות היהודית שאני מכיר.

אופיר פינס-פז: איפה סדרי העדיפויות?

אופיר פינס-פז: בסדר, אין כסף, חסר כסף.

אופיר פינס-פז: תמיד בסוכנות היה חסר כסף, אגב.

אופיר פינס-פז: נספר לכם, אלי מספיק ותיק כדי לדעת את זה.

אופיר פינס-פז: תמיד בסוכנות כשמגיעים לחבר הנאמנים יש קיצוץ תקציבי.

אופיר פינס-פז: נו אז מה?

אופיר פינס-פז: השאלה במה מקצצים ובמה לא מקצצים, ומה באמת תמצית כוס התה של הציונות, כמו שאמר אורי גורדון ז"ל, ומה זה כל השמנת והקשקושים והכיבודים והעסקנויות.

אופיר פינס-פז: כולנו יודעים את האמת.

אופיר פינס-פז: וכשפוגעים בקודש הקודשים – אני לא אדם דתי, אצלי קודש הקודשים זו הציונות ועלייה לארץ – זה הכול.

אופיר פינס-פז: אם פוגעים בזה לא צריך את הסוכנות היהודית.

אופיר פינס-פז: אני אומר לכם לבטל.

אופיר פינס-פז: אני אומר לכם: אם הסוכנות היהודית לא עוסקת בעלייה לארץ, לא צריך את הסוכנות היהודית.

אופיר פינס-פז: אני אומר את זה בצורה הכי ברורה.

אופיר פינס-פז: כל צדקת קיומה של הסוכנות היהודית, בעיני, זו העלייה.

אופיר פינס-פז: אני שמעתי שכבר את העלייה מאמריקה מעבירים לאמריקאים, ואת העלייה מחבר העמים גם לא מטפלים בה עכשיו.

אופיר פינס-פז: אז בשביל מה אנחנו צריכים את כל הדבר הזה?

אופיר פינס-פז: הסוכנות – אני קורא לכם, לחבריי מהסוכנות: תתעשתו, תקבעו סדרי עדיפויות אמיתיים.

אופיר פינס-פז: אם הסוכנות לא יכולה יותר לתפקד, תגידו את האמת לציבור, שהסוכנות יותר לא יכולה לתפקד.

אופיר פינס-פז: נדע, נבוא לממשלה, נקים ארגון אחר, נעשה דברים אחרים, אבל אי אפשר לתלות את כל מבטחנו בארגון כמו הסוכנות היהודית, שיש לו חלק גדול בבניית המדינה הזאת, אם בשנת 2008 הוא לא מסוגל יותר לפעול בנושאים שהם הכי הכי.

אופיר פינס-פז: זה כמו שתגידו שממשלת ישראל אין לה כסף יותר לעסוק בביטחון, שאין לה כסף יותר לעסוק בחינוך.

אופיר פינס-פז: או.קי.

אופיר פינס-פז: אז לא צריך ממשלה.

אביגדור ליברמן: יש לה כסף, אבל היא לא יודעת לעשות את זה.

אופיר פינס-פז: אתה הרי עוד מעט תתנצל בפני ברק.

אופיר פינס-פז: תאמין לי עוד יומיים אתה תתנצל.

אופיר פינס-פז: אבל אני לא רוצה להיכנס לזה.

אביגדור ליברמן: אני חושב שקולט אביטל תתנצל לפני.

אופיר פינס-פז: הנושא יותר מידי חשוב כדי שנעבור לפוליטיקה, לא רוצה עכשיו לעבור לפוליטיקה.

אופיר פינס-פז: הנושא הוא נושא שאני חושב שכולנו צריכים להתלכד סביבו, כל חברי הכנסת מימין ומשמאל, דתיים וחילוניים, עולים חדשים וותיקים ולומר לסוכנות: תגידי כן – כן.

אופיר פינס-פז: תגידי לא – לא.

אופיר פינס-פז: נדע להסתדר.

אופיר פינס-פז: אגב, בעיני הכי גרוע זה לייצר ציפיות שווא לשנת 2009.

אופיר פינס-פז: אתם ממשיכים את ההרשמה, אבל אתם גם אומרים שלא בטוח שתהיה תכנית.

אופיר פינס-פז: איזה מין דבר זה?

אופיר פינס-פז: אם אתם מתחילים – אלה ילדים שבאים בלי ההורים שלהם, שצריכים לתכנן את השנים הקרובות בשנים שלהם.

אופיר פינס-פז: מה זאת אומרת אתם רושמים אותם ל-2009 ו-2010?

אופיר פינס-פז: זו לא תוכנית לנסוע מפה לצפת.

ראובן ריבלין: או שבפברואר הם יקבלו החלטה.

אופיר פינס-פז: זו לא תכנית לנסוע מפה לצפת, חברים.

אופיר פינס-פז: זו תכנית לעזוב את העיר שלך במדינה שלך, את המשפחה שלך, ולבוא לישראל.

אופיר פינס-פז: אז מה אתה עושה על זה סימן שאלה?

אופיר פינס-פז: אולי יהיה אולי לא יהיה - חבר'ה, אלוהים ישמור.

אופיר פינס-פז: זה לא.

אופיר פינס-פז: אני אומר לכם: לא עובדים ככה.

מיכאל נודלמן: תודה, חברת הכנסת קולט אביטל.

קולט אביטל: תודה רבה אדוני היושב ראש.

קולט אביטל: אני מוכרחה להגיד שמדי פעם, כשאני מגיעה לוועדה הזאת שאני חברה בה כמה שנים טובות, אני נזכרת בסיפורי חכמי חלם.

קולט אביטל: יש דבר אחד שהולך והוא מוצלח אז אנחנו חייבים לחסל אותו, ואנחנו פעם בכמה שנים מתכנסים פה כדי למנוע את החיסול.

קולט אביטל: אני רוצה שנבין מאיפה עוד מגיעים עולים ובאלו ערוצים ובאלו דרכים.

קולט אביטל: אם לא מגיעים אלינו עולים – וראינו את הסטטיסטיקות – אם ראינו שהדרך היחידה כמעט להביא עולם מחבר העמים, מרוסיה, היא דרך נעל"ה – כי הם גם מביאים לא רק את הנערים, כי אחריהם עולים גם ההורים – אז במו ידינו אנחנו הולכים לחסל את המפעל היחידי שיש לו סיכוי.

קולט אביטל: זה קודם כל.

קולט אביטל: דבר שני, אני רוצה להצטרף לשאלות של חברי אופיר פינס.

קולט אביטל: אני אמנם אף פעם לא עבדתי בסוכנות, אבל קשה לי להבין מדוע הסוכנות היהודית שיושבת ועושה לעצמה סדרי עדיפויות, מחליטה שהיא צריכה לעסוק בקליטת העולים ולא בהבאת העולים.

קולט אביטל: זאת אומרת: מה בדיוק ההפרדה, שוב פעם, בין ההמשלה שיש לה משרד קליטה, שצריכה לדאוג לקליטת העולים, לבין הסוכנות היהודית, שהמטרה שלה היא קודם כל להביא את העולים.

קולט אביטל: אז הולכים, מחסלים את האפשרות לעלייה, כדי לייצר איזשהו מיצג שווא שעכשיו נטפל בלקלוט יותר טוב את העולים.

קולט אביטל: אני בכל זאת הייתי רוצה שאלי יסביר לנו כאן איזה סדרי עדיפויות כן יש במחלקה או במה שנשאר ממנה.

קולט אביטל: על מה אתם הולכים להוציא כסף אם אתם מחסלים את היכולת להביא עולים לארץ?

קולט אביטל: מה בדיוק המטרה שלכם?

קולט אביטל: איפה תשקיעו את הכסף שנותר אם לא בתכנית הזו?

קולט אביטל: בהחזקת פקידים?

קולט אביטל: בעריכת כינוסים רבי משתתפים?

קולט אביטל: מה בדיוק אתם הולכים לעשות?

קולט אביטל: ומדוע מסדרי העדיפויות הורדתם את התוכנית המוצלחת ביותר?

מיכאל נודלמן: תודה.

מיכאל נודלמן: שלמה מולה.

ראובן ריבלין: אני רוצה לעלות לוועדת הכנסת, אז אני רק רוצה לומר שאני מצטרף לדבריהם של שני קודמיי, למעט קודש הקודשים.

מיכאל נודלמן: תודה רבה.

מיכאל נודלמן: חבר הכנסת שלמה מולה.

שלמה מולה: אדוני היושב ראש, חברי הכנסת, ציבור המוזמנים.

שלמה מולה: האמת היא שאני לא מבין את ההיגיון אפילו במחשבה לקצץ בתכנית.

שלמה מולה: אני גם אגיד מדוע.

שלמה מולה: תראו, נאמר שאנחנו השנה בשפל עלייה וכל מי שיודע, מי שהיה חי בגולה יודע, שאם אתה רוצה להציל נערים ונערות שימשיכו להיות יהודיים התרופה הטובה ביותר היא שקודם כל יעלו לארץ.

שלמה מולה: כשאתה לוקח את בני הנוער בגיל כזה, אתה מבטיח את ההמשכיות היהודית שלהם בארץ ישראל, שלא נדבר על דברים אחרים.

שלמה מולה: אנחנו יודעים את אחוז ההתבוללויות בארצות הברית, אנחנו יודעים את אחוז ההתבוללויות בצרפת ובמקומות אחרים.

שלמה מולה: איפה בדיוק קו ההתבוללות בדרך כלל?

שלמה מולה: זה הולך בין גיל 16 עד 26-25.

שלמה מולה: זה פחות או יותר אותם הגילאים.

שלמה מולה: באותם הגילאים אנשים מחפשים להמשיך להיות יהודים או להמשיך להתלבט בלהיות יהודים.

שלמה מולה: ואני אומר לכם שהסוכנות – בזמנו גם הייתה עליית הנוער – ראו וקידשו את עליית בני הנוער כדבר החשוב ביותר לתנועה הציונית, לעלייה לארץ.

צבי הנדל: כולם יהודים, בנעל"ה?

שלמה מולה: אני לא רב.

שלמה מולה: מאחר שאני לא רב ומאחר שאני לא מחפש גם מיהו יהודי, אני לא יודע.

שלמה מולה: אני מתאר לעצמי.

שלמה מולה: אני מניח שכל מי שמגיע על פי חוק השבות לישראל – בעיני הוא יהודי.

שלמה מולה: אני לא הולך לחפש פה.

אביגדור ליברמן: זכאי עלייה, ללא ספק.

שלמה מולה: כל מי שזכאי עלייה עולה על פי חוקי מדינת ישראל.

שלמה מולה: בעיני זה דבר חשוב שיעלה ויחיה ויהיה יהודי.

שלמה מולה: אין לי ספק שיהיה יהודי בישראל.

שלמה מולה: עכשיו תראו מה אנחנו באים ואומרים.

שלמה מולה: כמו שחבר הכנסת אופיר פינס אמר: את העלייה מאמריקה אנחנו בכלל עושים עלייה בבחירה.

שלמה מולה: תרצה לבחור לבוא – לא מתאמצים.

שלמה מולה: ואז גם את הנושא של בני נוער שרוצים לבוא, משקיעים הרבה חינוך בהם מחוץ לישראל, שיישארו בחוץ לארץ.

שלמה מולה: דווקא אלה שבאים לכאן להתחנך אצלנו כאן

שלמה מולה: בחינוך יהודי ערכי ציוני בישראל, בצבריות הישראלית, אנחנו אומרים שלא נאפשר להם להמשיך להיות כאן.

שלמה מולה: אני חושב שזו שגיאה גדולה.

שלמה מולה: אני מציע לך, אלי ידידי הטוב, שתחזרו בכם מההחלטה הזאת.

שלמה מולה: אני חושב שאנחנו צריכים להצביע דווקא בוועדה הזאת.

שלמה מולה: זה דבר ערכי ביותר להצביע ולדרוש.

שלמה מולה: לא יכול להיות שאנחנו נבוא ונגיד: התכנית תהיה על תנאי, כן יתקיים לא יתקיים.

שלמה מולה: הנה, אם אני היום בברית המועצות או בכל מקום אחר צריך לשלוח את הבן שלי, אם אין לי ביטחון שהבן שלי יסיים את הלימודים שלו בארץ – אני לא אשלח אותו.

שלמה מולה: למה אני אשלח אותו אם אין לי אשראי, אשראי בתנאי?

שלמה מולה: תכנית בתנאי?

שלמה מולה: אף אחד לא ישלח את הילדים שלו.

שלמה מולה: אני חושב שאנחנו צריכים לבוא ולהגיד: אין לנו התמודדות אחרת במדינה הזאת עם הבעיה הדמוגרפית חוץ מעלייה.

שלמה מולה: מי שלא מפנים את זה חי באשליה.

שלמה מולה: בעיני התמודדות דמוגרפית במדינת ישראל, עלייה, ציונות, זה עובר דרך נעל"ה ותכניות אחרות.

שלמה מולה: אתה מבטיח, אתה מביא את האנשים האלה להיות יהודים.

שלמה מולה: אני חושב שיש הרבה תכניות שאפשר לוותר עליהן.

שלמה מולה: תאמינו לי, אפשר לוותר עליהן.

שלמה מולה: לפני שאתם מקצצים בתכנית אתם צריכים לבוא בדברים עם הממשלה.

שלמה מולה: אם הממשלה לא משתפת אתכם פעולה תפעילו גם אותנו.

שלמה מולה: גם אנחנו נהיה עזר כנגדכם.

קולט אביטל: אבל רוב הכסף כן בא מהממשלה.

שלמה מולה: ולכן אני לא מבין, קודם מקצצים אחר כך מעלים רעש?

מיכאל נודלמן: זו הייתה החלטה משותפת.

שלמה מולה: אתם גורמים נזק לתדמית של התכנית.

שלמה מולה: אתם גורמים נזק לתדמיתכם, אתם כסוכנות.

שלמה מולה: למה לעשות את זה?

שלמה מולה: אתם יודעים שבסוף הרי התוכנית לא תיפול.

שלמה מולה: אף אחד לא ייתן לה ליפול.

שלמה מולה: זה לא עניין של פוליטיקה או לא, שמאל ימין, מפלגה או לא מפלגה, זה בליבת הציונות של החיים שלנו.

שלמה מולה: תודה רבה.

מיכאל נודלמן: תודה, חבר הכנסת ליברמן.

אביגדור ליברמן: אני אולי אתחיל משני סיפורים, אבל לפני הסיפורים תודה ליושב ראש הוועדה שכינס בימים טרופים אלה את הוועדה לנושא אולי יותר חשוב מפוליטיקה.

אביגדור ליברמן: הוויכוח פה באמת סביב השולחן, שכל הכנסת מצד אחד משמאל ומימין וממול הסוכנות היהודית, זה ויכוח לא בריא, שכל הכנסת מול כל הסוכנות.

אביגדור ליברמן: אני אזכיר מה אמר בזמנו יצחק רבין המנוח, אחרי בחירתו ב-1993, שאין פרויקט יותר נעלה מתוכנית נעל"ה.

אביגדור ליברמן: הסיפור השני שמאוד מדגים מה שקורה, הוא הסיפור של יגאל הורוביץ, שסיפר איך התמודדו עם ההוצאות המיוצרות בקרן הקיימת.

אביגדור ליברמן: הוא סיפר שכשהקימו את הקרן הקיימת לקחו יערן שילך שם לנטוע עצים.

אביגדור ליברמן: אמרו: היערן עובד קשה, אז צריך נהג שיסיע אותו.

אביגדור ליברמן: לקחו נהג.

אביגדור ליברמן: אמרו: יש שני אנשים, צריך מנהל חשבונות.

אביגדור ליברמן: אז אומרים: יש שלושה אנשים, אז צריך להיות מנהל.

אביגדור ליברמן: אז כשיש מנהל ויש עוד שלושה עובדים צריך גם טבח שיכין סנדוויצ'ים.

אביגדור ליברמן: אחר כך אמרו: יש פה הוצאות עודפות.

אביגדור ליברמן: צריך לקצץ.

אביגדור ליברמן: את מי מקצצים?

אביגדור ליברמן: את היערן.

אביגדור ליברמן: אז זה פחות או יותר מה שפה עושים מבחינת המהות והתפל.

אביגדור ליברמן: אבל – אין שום בעיה עם זה.

אביגדור ליברמן: אני חושב שבמקרה כזה – והייתי מציע, אדוני היושב ראש, שנקבל על זה גם החלטה כהמלצה – שכשיש גוף שפושט רגל, אז המדינה לוקחת אחריות.

אביגדור ליברמן: כשהבנקים בשנות השמונים פשטו רגל, המדינה הלאימה אותם.

אביגדור ליברמן: כשהבנק למסחר לפני כמה שנים פשט רגיל או הסתבך אז המדינה לקחה אחריות.

אביגדור ליברמן: גם פה אין שום סיבה שהממשלה לא תעביר את כל פרויקט נעל"ה או למסגרת של נתיב או למסגרת של משרד הקליטה.

אביגדור ליברמן: אם אני מסתכל על ההוצאות של משרד הקליטה יש שם הרבה תקציבים שלא מנוצלים.

צבי הנדל: או משרד החינוך.

אביגדור ליברמן: אני חושב שמשרד החינוך פשוט לא מסוגל להתמודד, יש לו יותר מידי בעיות.

אביגדור ליברמן: אני חושב גם שאין לו עודף תקציבים.

אורית נוקד: קראנו אתמול דווקא בעיתון שיש לו קרוב ל-275 מיליון שקלים עודף, שלא בוצע.

אורית נוקד: ולכן יש מקום.

שלמה מולה: צריך לשאול את השרה יולי תמיר מה היא עושה איתו.

קולט אביטל: אבל זו בדיוק השיטה של האוצר.

אביגדור ליברמן: ללא ספק יש מספיק עודפי תקציבים, גם במשרד הקליטה וגם במשרד החינוך, ואין שום סיבה שמדינת ישראל לא תיקח אחריות ולא תעביר את הפרויקט הזה, לא תפקיע אותו באופן מיידי מידי הסוכנות.

קריאה: אז אתה אומר להוציא את הסוכנות בכלל מהעניין?

אביגדור ליברמן: אני חושב שמדינת ישראל לא יכולה להפקיר את הילדים שרוצים להגיע לכאן ש-95% מהם נשארים במדינת ישראל, ש-80% מההורים אחר כך באים בעקבות הילדים, והם כולם פה מתאזרחים ומשרתים, זה פשוט טירוף הדעת.

אביגדור ליברמן: זה נגד כל המהות הציונית.

אביגדור ליברמן: כשאנחנו מדברים על ציונות – מה המהות?

אביגדור ליברמן: זה ריכוזו של העם היהודי במדינת ישראל.

אביגדור ליברמן: מדינת ישראל, בלי קשר לסוכנות, לא יכולה להרשות לעצמה.

אביגדור ליברמן: וכדי לא להפסיד את הילדים ולא לשים סימן שאלה על כל הפרויקט הזה, צריך לדרוש מממשלת ישראל באופן מיידי להכריז על כך שהיא מפקיעה את פרויקט נעל"ה מידי הסוכנות ומעבירה אותו לאחת המסגרות הממשלתיות.

אביגדור ליברמן: אני חושב שלפחות שני הגופים – או המשרד לקליטת העלייה או נתיב, שניהם ישמחו לקבל את זה.

אביגדור ליברמן: ואין בעיה תקציבית, שאף אחד לא יספר סיפורים.

אביגדור ליברמן: תסתכלו על עודפי התקציב שיש כרגע, על תקציב שלא בוצע.

אביגדור ליברמן: אין שום סיבה שמדינת ישראל לא תיקח את זה לידיה.

קולט אביטל: לא הייתי פוטרת בקלות את הסוכנות מאחריותה.

מיכאל נודלמן: חבר הכנסת מיטנסקי.

לאון ליטינצקי: בוקר טוב לכולם, אדוני היושב ראש.

לאון ליטינצקי: קודם כל, אני מצטרף לכל מה שנאמר פה.

לאון ליטינצקי: אני אוסיף כמה דברים שמבחינתי חשובים לא רק לכנסת ולממשלה אלא למדינת ישראל ולציונות בכלל.

לאון ליטינצקי: אני חושב שהסוכנות היא אחד מהגופים שהתבטא בדיון על הציונות או פוסט-ציונות – שעכשיו זה מאוד אופנתי.

לאון ליטינצקי: בזמן האחרון מדברים גם באוניברסיטאות על תקופה של פוסט ציונות – אני זוכר איך אנשי הסוכנות היו נאבקים על כך שהציונות זה אחד מהדברים החשובים, ואנחנו בתקופה של פוסט ציונות וצריך להיאבק ולהביא לפה נוער.

לאון ליטינצקי: אני יודע גם כמה הסוכנות משקיעה ומנסה להשקיע ושאחת מהתכניות שבעדיפות הראשונה, גם של הסוכנות וגם של המועצה הציונית, זה הנוער העולה והנוער הישראלי בכלל.

לאון ליטינצקי: כשאנחנו מדברים על משבר – ושמעתי פה דברי משבר של סוכנות – כשמדברים על משבר במדינת ישראל אז ממשלת ישראל קודם כל משתדלת לפרוס רשת ביטחון ולהשקיע כסף.

לאון ליטינצקי: כשאנחנו שומעים על משבר בסוכנות אז מקצצים, עושים ההפך.

לאון ליטינצקי: בדיוק ההפך, במקום להשקיע, במקום לפרוש רשת ביטחון שאני קורא לה רשת ביטחון ציונית, שזה להביא לפה נוער.

לאון ליטינצקי: אני לא רוצה להרחיב יותר ממה שנאמר.

לאון ליטינצקי: אני בכלל חושב שהדיון על תוכנית נעל"ה זה לא דיון של הסוכנות היהודית, זה דיון של הציבור הישראלי, זה דיון לאומי.

לאון ליטינצקי: כי אם נפסיק את זה, אז אפשר להגיד שמה שחרטנו על דגלנו, להביא את נוער עתידנו של מדינת ישראל לפה, אנחנו מוחקים את זה.

לאון ליטינצקי: אני, כמובן, מתנגד לקיצוץ בתקציב של תוכנית נעל"ה.

לאון ליטינצקי: אני חושב שצריך לעשות ביקורת ורביזיה אולי בכלל בלוגיסטיקה של הסוכנות היהודית.

לאון ליטינצקי: יכול להיות שצריך לחשוב על תוכנית הבראה – ואת זה אנשי הסוכנות צריכים לעשות.

לאון ליטינצקי: הם יודעים את זה טוב יותר מאנשים אחרים –תכנית הבראה שתכלול גם שינויים בכל הרמות של ניהול של הסוכנות.

לאון ליטינצקי: זה בטח צריך לבוא מבפנים וכמובן צריך לכלול דברים שהם שקופים לציבור הישראלי וגם לציבור בחו"ל.

לאון ליטינצקי: תודה רבה.

מיכאל נודלמן: חבר הכנסת מילר.

אלכס מילר: תודה אדוני היושב ראש.

אלכס מילר: חברים, אם מישהו חיפש סיבה למה יש ירידה בעלייה, אז כנראה שזו אחת הסיבות.

אלכס מילר: אי ודאות.

אלכס מילר: אין שום מסר ברור לתפוצות, מדברים בכמה שפות, הממשלה לא מוכנה לקחת אחריות.

צבי הנדל: ברוסית, באמהרית ובצרפתית.

אלכס מילר: כן, אבל אני מדבר מבחינת כמה שפות מבחינת המסר.

אלכס מילר: אנשים לא מקבלים מסר ברור: האם להגיע לארץ?

אלכס מילר: האם המדינה מחבקת?

אלכס מילר: מה קורה כאן?

אלכס מילר: מה קורה עם האנשים שמגיעים לכאן?

אלכס מילר: אותן תכניות שמוכיחות את עצמן שנה אחרי שנה ומצמיחות נוער איכותי וציוני, נוער שמתגייס ליחידות המובחרות ביותר בצה"ל ונמנה על האזרחים הנאמנים ביותר במדינה, לבוא לסגור אותה ולקוות שאולי תהיה איזו תוספת תקציבית שתציל את התוכנית – אני לא חושב שזו השיטה.

אלכס מילר: גם אם יש בעיות תקציביות בתוך המערכת, לדעתי הצעקה צריכה להיות פנימית והדרישה צריכה להיות מתוך המערכת הפנימית אל תוך הממשלה, והמסר צריך להיות ברור.

אלכס מילר: חברים, התכנית עובדת, מפתחים אותה, קולטים את האנשים כאן בארץ, מחבקים אותם וכל מי שרוצה להגיע, צריך לדעת שיש לו פה בית ולא לשמוע שיכול להיות שזה ייסגר או שיכול להיות שימצאו פתרונות.

אלכס מילר: מבחינתי, כשאני מסתכל על אותה ממשלה, ממשלת קדימה, שכבר מבחינת קווי היסוד שלה הנושא של העלייה היה איפשהו שם ברביעייה העשירית בסוף - - -

אביגדור ליברמן: סעיף 38 בקווי היסוד.

אלכס מילר: כן.

אלכס מילר: אז לצפות שתהיה פה התגייסות כללית לפתרון המשבר – אני לא מצפה.

אלכס מילר: אבל יכול להיות.

אלכס מילר: יכול להיות שאם חושבים קצת כמה שנים קדימה, תהיה פה החלטה - - -

צבי הנדל: בעוד כמה שנים אין קדימה.

אלכס מילר: תהיה פה החלטה ברורה שהם לא פוגעים ומעבירים את הכסף.

אלכס מילר: ואם לעלייה צריך להיות אמא ואבא אז כמובן שאלה ממשלת ישראל והסוכנות היהודית.

אלכס מילר: אם אחד מהם נקלע לבעיה אז אחד צריך להציל את השני.

אלכס מילר: וההחלטה שלנו פה צריכה להיות ברורה: התוכנית לא נסגרת.

אלכס מילר: מי שיש לו אפשרות לפתור את הבעיה הזאת יחשוב איך הוא פותר.

אלכס מילר: אנחנו, כמובן, נסייע בכל דבר.

אביגדור ליברמן: אפשר לשאול את אנשי הסוכנות מה התקציב, כמה זה באחוזים מסך כול תקציב הסוכנות, כמה פרויקט נעל"ה?

אביגדור ליברמן: כמה זה מהווה באחוזים?

קולט אביטל: או ממחלקת העלייה לפחות.

אביגדור ליברמן: מכל הסוכנות.

ראובן שלום: שני אחוז.

30083: ההשתתפות שלנו היא כ-6.4 מיליון דולר - - -

קולט אביטל: זה שמענו אבל כמה אחוז?

ראובן שלום: שני אחוז.

קולט אביטל: מהתקציב הכולל?

30083: מהתקציב הכולל של הסוכנות.

מיכאל נודלמן: חבר הכנסת אלקין, בבקשה.

זאב אלקין: תודה רבה, אדוני היושב ראש, אני קודם כל מברך אותך על ההחלטה לזמן את הישיבה הזאת בדחיפות ואני חייב להגיד שאני נדהם מהיקף ההשתתפות, גם חברי כנסת, נראה לי שוועדת הקליטה שברה את השיא ואני מציע שוועדת הקליטה תחליט שהבחירות יימשכו למשך 4 שנים.

קריאה: או שכל ישיבה נדון על נעל"ה.

זאב אלקין: אז אולי הוועדה הזאת גם תזכה למשוך כזו תשומת לב של חברי כנסת.

זאב אלקין: עכשיו אני אתחיל מגילוי נאות שיפטור אותי אולי מהצורך לנאום נאום כללי על חשיבותה של תכנית נעל"ה.

זאב אלקין: אל"ף, אני מעורב רגשית בתכנית הזאת, כי אחי הצעיר הגיע ארצה במסגרת תכנית נעל"ה.

זאב אלקין: בי"ת, הייתי שותף לצוות המיון הראשון של נעל"ה ולליווי של המחזור הראשון.

זאב אלקין: לכן אני חושב שהדברים האלה פוטרים אותי מהצורך לנאום כאן נאום מלהיב על חשיבות התכנית.

זאב אלקין: אני ארצה להתייחס "תכל'ס" למהות הבעיה שנוצרה בשני מישורים.

זאב אלקין: המישור הראשון, המישור של הממשלה, המישור השני, המישור של הסוכנות.

זאב אלקין: במישור של הממשלה, אני עד היום לא מצליח להבין מה הקושי התקציבי.

זאב אלקין: מונח כאן בפנינו דף ממה שקרוי בלשון העם, ספר התקציב.

זאב אלקין: זה, נדמה לי, צילום של החוברת הירוקה שכוללת גם את התקנות.

זאב אלקין: בספר הזה כתוב שהמימון שהממשלה הקציבה לתכנית כסף ל-3000 תלמידים.

זאב אלקין: נכון לעכשיו נמצאים בארץ קצת יותר מ-1000, 1150 נדמה לי שכתוב במסמך שלהם, 1200.

זאב אלקין: זה כל מה שיש.

זאב אלקין: עכשיו במסגרת הזאת על פניו לא רק שלא חסר כסף אלא לממשלה יש כסף עודף לממן שהייה של יותר מחצי מהתקציב שהיא הקציבה.

זאב אלקין: עכשיו איפה כאן מהות הבעיה?

זאב אלקין: כי מישהו החליט שהכסף הממשלתי ילך רק לתלמידים שבאים מהמערב והכסף של הסוכנות ילך לתלמידים מחבר העמים.

זאב אלקין: לי לא ברור מה מהות ההחלטה הזאת, מה הבסיס החוקי שלה בכלל?

אביגדור ליברמן: ההגיוני.

אביגדור ליברמן: מה הבסיס ההגיוני.

זאב אלקין: על ההיגיון אני מזמן לא מדבר בממשלה הזאת.

זאב אלקין: אבל לפחות מה הבסיס החוקי של ההחלטה הזאת לא ברור לי, זה לא מופיע בספר התקציב.

זאב אלקין: מה היסוד מצד משרד החינוך ומשרד האוצר לא לממן כשיש תלמידים ולהפלות על רקע מאיפה הם הגיעו?

זאב אלקין: לא ברור לי.

זאב אלקין: אם יש שותף שרוצה להביא את הכסף ולכסות סעיף בהוצאות, מצוין.

זאב אלקין: הממשלה חוסכת ואין לי ספק שמשרד החינוך יודע מה לעשות עם הכסף.

זאב אלקין: אבל אם יש בעיות לשותף הזה, אני תכף גם אעבור לשותף, אבל אם יש בעיות לשותף הזה אין שום סיבה שבעולם שהממשלה תגיד לתלמיד מרוסיה אין לי כסף, לתלמיד מארגנטינה יש לי כסף.

זאב אלקין: לא הגיוני, לא חוקי, לא יעמוד בשום מבחן, ולכן עצם המצב הזה, שנוצר חשש שמא ייסגר הגיוס כי אין כסף, לא ברור לי.

זאב אלקין: אם היו אומרים שאין כסף לגיוס אני מניח שלתקציבי הגיוס הסוכנות הייתה מוכנה להתחייב מזמן להרבה הרבה שנים קדימה.

זאב אלקין: אם זה כל מה שהיו רוצים ממנה במסגרת תכנית נעל"ה אז אני לא מאמין שהבעיה היא דווקא בגיוס.

זאב אלקין: הבעיה היא במימון השהייה.

זאב אלקין: והכסף קיים, וצריכים לבוא בדרישה חד משמעית למשרד החינוך ומשרד האוצר, שאין שום מקום להפליה על רקע של המוצא של התלמידים, ואין שום מקום מצד אחד להשאיר את הכסף בתקציב, שאחר כך יודעים מה לעשות איתו ומעבירים אותו לסעיפים אחרים, ומצד שני להודיע על כך שיש סכנה בסגירת התכנית.

זאב אלקין: אז אין בעיה בצעד הממשלתי.

זאב אלקין: עכשיו לצעד של הסוכנות.

זאב אלקין: המצב הזה שחבר הנאמנים של הסוכנות פעם בשנה מחליט לסגור אחת מאבני היסוד של פעילות לארגון עלייה הפך למצב שגרתי כמעט.

זאב אלקין: כן, כל שנה סוגרים משהו.

זאב אלקין: אני זוכר שנה שחבר הנאמנים החליט לסגור הוראת עברית.

זאב אלקין: החליט שאין שום קשר בין סוכנות לאולפנים.

זאב אלקין: אחר כך, כמובן, הייתה ביקורת והסוכנות התעשתה והחליטו לא לסגור את האולפנים, אבל היו צריכים לחכות חצי שנה עד שחבר הנאמנים יתכנס מחדש ויבטל את ההחלטה הקודמת שלו.

זאב אלקין: נדמה לי שמה שקורה כאן זה מצב דומה.

זאב אלקין: בעוגה הקטנה שיש בסוכנות חושבים איפה להפיל את הקיצוץ.

זאב אלקין: אני לא מקנא בחברי בסוכנות היהודית.

זאב אלקין: זו סיטואציה מאוד לא פשוטה, המצב התקציבי של הסוכנות.

זאב אלקין: אבל אני חושב שעצה – כן, אנחנו יכולים לדרוש, אנחנו יכולים לקרוא לסוכנות.

זאב אלקין: אנחנו כאן לא גוף שמפעיל ביקורת על הסוכנות – עצה לחברים בסוכנות שמקצצים: עם כל החשיבות של רצון התורמים, יש משמעות לעצם המוסד של הסוכנות היהודית.

זאב אלקין: יש דברים שאי אפשר לקצץ בהם.

זאב אלקין: כשסוכנות מתחילה לקצץ בעלייה היא בסופו של דבר גם תגייס פחות כסף.

זאב אלקין: אני חושב שאתם מבינים את זה.

זאב אלקין: יש אבני יסוד שלשמם הוקמה הסוכנות כמוסד לאומי, כגוף לאומי, שאגב נהנה מחקיקה מיוחדת במדינת ישראל.

זאב אלקין: אני תכף גם אגיד על זה מילה.

זאב אלקין: יש דברים שהסוכנות צריכה לדעת שאסור לה לגעת.

זאב אלקין: אם היא תחליט כגוף שיש לו מוסדות משלו והם סוברניים להחליט מה שהם רוצים, אם הסוכנות תמשיך בגל הזה של פעם בשנה לקבל החלטות שהן בניגוד מוחלט למעמדה כמוסד לאומי שמעוגן על פי חוק במדינת ישראל, אני חושב שהבית הזה, מה שהוא יכול לעשות, זה לשקול מחדש את החקיקה הזאת.

זאב אלקין: אם אין הבדל בין סוכנות לג'וינט ולעוד הרבה עמותות שקיימות היום בעולם היהודי, שעוזרות ליהודים איפה שהתורמים שלהם רוצים, אז אין שום סיבה שהסוכנות תיהנה מאותן זכויות יתר, כולל במיסוי וכולל בסוגיות אחרות שהיא נהנית מהן בתוך מדינת ישראל.

זאב אלקין: אם הסוכנות רוצה להמשיך וליהנות מהזכויות האלה, היא צריכה לזכור כל הזמן שהיא מוסד לאומי שיש לו אמנה מיוחדת עם מדינת ישראל ויש תפקידים מיוחדים שהיא לקחה על עצמה מתוקף היותה נציגה של התנועה הציונית העולמית, ואני מדגיש את המילה ציונית, ולא רק עמותה אחת שיודעת לגייס כסף בעולם.

קולט אביטל: גם מזה הם רוצים ללכת ולהיפרד.

שלמה מולה: חבר הכנסת אלקין, אני לא הייתי מרחיק לכת עד לבטל חקיקות.

שלמה מולה: זה לא רלבנטי.

מיכאל נודלמן: הוא צודק.

מיכאל נודלמן: אני מסכים אתו.

זאב אלקין: שלמה, הכדור כאן במגרש של הסוכנות.

זאב אלקין: אם הסוכנות רוצה להמשיך להיות מוסד לאומי שיש לו מעמד מיוחד במדינת ישראל, היא צריכה לדעת שיש דברים שאסור לה לצאת מהם, בלי שום קשר לשאלה איפה התורמים אוהבים להשקיע יותר איפה פחות.

זאב אלקין: היא לא יכולה להפוך לג'וינט.

זאב אלקין: אם היא רוצה להפוך לג'וינט, בבקשה.

זאב אלקין: אבל היא צריכה לדעת שיש גם תג מחיר ולא רק תג היכולת לגייס קצת יותר תרומות כי התורם כרגע מעוניין באל"ף ולא בבי"ת.

זאב אלקין: תודה רבה.

מיכאל נודלמן: חבר הכנסת צבי הנדל, בבקשה.

צבי הנדל: תודה, אלף תודות על זימון הוועדה ולכבודה של נעל"ה נאמר שזה לא בגלל הבחירות, הכינוס.

צבי הנדל: תמיד כשיש דיון בנעל"ה יש מי שדואג שכולנו נהיה, ואנחנו עושים את זה בשמחה.

צבי הנדל: טוב, לעצם העניין.

צבי הנדל: תראו אני יכול למצוא הרבה סיבות לסוגיה הזאת כי אני מנסה בכל זאת ללמוד את ההיגיון.

צבי הנדל: כמו ששנים לא הבנתי את ההיגיון של רשויות מקומיות, למשל, שנמצאות במצוקה.

צבי הנדל: הדבר הראשון שהן עושות – לא משלמות משכורת.

צבי הנדל: כאילו שזה הדבר הכי פחות חשוב.

צבי הנדל: ההפך.

צבי הנדל: לוקחים את הדבר הכי חשוב בשביל לזעזע.

צבי הנדל: אבל אני אומר לסוכנות ולעצמנו ולכולנו: יש נושאים שהם מסר.

צבי הנדל: שאם אתה נוגע בהם, הקצה בחוץ לארץ ששומע את זה, לא מבין את התרגילים הטקטיים שאתה עושה בשביל לעורר תקציב או משהו כזה.

צבי הנדל: הוא פתאום שומע שאפילו הנוער הוא לא לבו של המהלך הציוני שעדיין פועל בקרבנו.

צבי הנדל: ואני לא צריך לחזור על כל מה שנאמר, כל מה שנאמר זה שפתיים ישקו ומי שיושב בחדר הזה מאמין.

צבי הנדל: ואסור לשחק עם הדברים האלה.

צבי הנדל: זה לא רשות מקומית ולא שום דבר אחר.

צבי הנדל: המסר הוא בעייתי מהמעלה הראשונה.

צבי הנדל: אני גם מסכים לסוגיה, למרות שהכי קל לי וזה גם בסמכותנו להסכים עם אביגדור ידידי שאו.

צבי הנדל: קי, זו אחריות, ואם מישהו לא יכול הממשלה צריכה לקחת את זה.

צבי הנדל: אם לא תהיה ברירה זה מה שצריך לעשות.

צבי הנדל: אבל, אני מאד מזדהה עם דבריו של חבר הכנסת אלקין, שזה אולי אחד הבסיסים.

צבי הנדל: כשאתה חושב על הסוכנות אז מה תפקידה של הסוכנות?

צבי הנדל: היא עומדת על כמה רגליים, זה אחד מהאדנים שעליו היא עומדת.

צבי הנדל: אני לא מבין איך היא לא קולטת שהיא שומטת את הקרקע מתחת ללגיטימיות שלה אם היא נוגעת בזה.

קריאה: איך היא לא קולטת אם היא לא קולטת.

צבי הנדל: כן.

קולט אביטל: נא לא להשתמש בשמי לשווא.

צבי הנדל: טוב.

צבי הנדל: עכשיו, מאחר ואני חושב שהמסרים הם חשובים, נעל"ה בעזרת השם לא תיסגר.

צבי הנדל: אם הבנתי פה נכון בין השורות, ניתנה הנחיה ברגע האחרון להמשיך את ההרשמה.

קריאה: על תנאי.

צבי הנדל: מה?

קריאה: עם תנאי.

צבי הנדל: כן, בסדר, אבל בינתיים ממשיכים כאילו על הכפאק.

זאב אלקין: אין דבר יותר קבוע בסוכנות מהחלטה על תנאי.

צבי הנדל: כן.

צבי הנדל: לכן אני אומר לעצמנו: מאחר שאמרתי שהמסר הוא גם חשוב ובסוגיה הזאת בוודאי שהמסר הוא חשוב, אני מבקש מאדוני היושב ראש, שאני מאוד מעריך שעשה את הכינוס הזה, שנקבל החלטה.

מיכאל נודלמן: תודה רבה.

צבי הנדל: לא, עוד לא סיימתי.

קריאה: הוא רוצה להגיד מה ההחלטה.

צבי הנדל: אני רוצה שאתה תשמע אותי.

צבי הנדל: אני רוצה שחברי הכנסת יקבלו החלטה – לא כולם רלבנטיים, אני כבר לא כל כך רלבנטי אבל יש פה הרבה רלבנטיים – שתתקבל החלטה שתעבור לכל מי שצריך לעבור, שהסוגיה הזאת של נעל"ה מבחינת כל אגפי הבית הזה, היא דבר שאין עליו חילוקי דעות ואנחנו, בסוגיה הזאת – לפעמים יש מסמר קטן שעושה פנצ'ר לגלגל גדול של משאית – זה המסמר הקטן שאתו נעשה פנצ'ר.

צבי הנדל: אם צריך – גם באישור התקציב וגם בכל דבר שלאחרים חשוב, עד שיהיה ברור שזה חייב לעבור.

צבי הנדל: גם בהקשר של הסוכנות, אני לא פוטר אותם גם אם קשה להם, כי זה, אמרתי, אחד מהאדנים שעליהם היא עומדת.

צבי הנדל: גם לממשלה.

צבי הנדל: וגם אם יש היגיון בכך שהממשלה דווקא מממנת את מדיניות הרווחה, כי למדיניות המצוקה קל יותר אולי לגייס תורמים – הכול היגיון, אני לא חולק על כלום, אבל – את הפרויקט הזה אסור לסגור.

צבי הנדל: ולא נקבל החלטה שאנחנו רק קוראים להם, אלא אנחנו לא ניתן לשום דבר להתנהל עד שהפרויקט הזה יאושר מחדש להמשך עבודתו.

צבי הנדל: תודה.

מיכאל נודלמן: תודה רבה, חבר הכנסת הנדל.

מיכאל נודלמן: חברת הכנסת אורית נוקד.

אורית נוקד: טוב, אז אני אהיה קצרה משום שמרבית הדברים בסופו של דבר נאמרו.

אורית נוקד: אני רוצה לברך אותך בכלל על הדרך שבה אתה מנהל את הישיבות ושבחרת להביא את הנושא החשוב הזה.

אורית נוקד: באמת אחת לכמה זמן ועדת הקליטה מתכנסת, הנושא הזה עולה, ובאמת אחת ולתמיד צריך לקבוע שהתוכנית הערכית הזאת תמשיך.

אורית נוקד: אמר חבר הכנסת ליברמן וציטט את המשפט של רבין: "אין דבר נעלה יותר מנעל"ה", אז אני אומרת שגם אין דבר נעלה יותר מכך שבאמת נקבל כאן החלטה שהיא החלטה שחוצה גבולות, החלטה לא פוליטית, שקוראת להמשיך.

אורית נוקד: קוראת לסוכנות ואגב קוראת גם לחבר הנאמנים שמתכנס, הבנתי, בפברואר, וידע וישמע ויקבל את עיקרי הדברים שנאמרו כאן.

אורית נוקד: שימשיכו, גם הם וגם הסוכנות, לחזק את המפעל הזה.

אורית נוקד: היה אם הדבר לא יתאפשר, כי אז חובתה של הממשלה לדאוג לנושא.

אורית נוקד: כאן אני רוצה לומר שעברתי על הדו"ח של ה-ממ"מ והופתעתי לראות שמשרד החוץ ומי שעומדת בראשו – והייתה גם שרת הקליטה – לא מצאו לנכון להתייחס לפרויקט הזה.

אביגדור ליברמן: דווקא בערוץ 9 היא התייחסה הרבה.

אביגדור ליברמן: בערוץ 9 היא דיברה לשבחו של הפרויקט.

קולט אביטל: היא התנתקה מהקליטה.

קריאה: כן.

קולט אביטל: בסדר.

אורית נוקד: אז תודה.

מיכאל נודלמן: תודה רבה.

צבי הנדל: אין פה אף אחד מקדימה שיגן עליה?

צבי הנדל: אל תשתוק ככה.

מיכאל נודלמן: חבר הכנסת יולי אדלשטיין.

שלמה מולה: תאמין לי, כשאני רוצה אני יודע.

זאב אלקין: אז הבנתי שאתה לא רוצה, טוב אנחנו נדאג למסור לה.

מיכאל נודלמן: בסדר, חברים, אנחנו מדברים על זה שאין פה דברים פוליטיים.

מיכאל נודלמן: למה אתם פתאום – זה לא שייך.

צבי הנדל: כל הכבוד, אדוני היושב ראש לפחות מישהו מגן על קדימה.

מיכאל נודלמן: אני לא מקדימה אבל אני מגן על הסדר פה.

יולי יואל אדלשטיין: אדוני היושב ראש, קודם כל אני מצטרף לכל הברכות ולכל הדברים הטובים והנכונים שנאמרו על תכנית נעל"ה, אבל בגלל קוצר הזמן לא אחזור עליהם.

יולי יואל אדלשטיין: אני רוצה לומר כך: קודם כל, נכון שזה נושא פיננסי אבל הוא לא בדיוק פיננסי.

יולי יואל אדלשטיין: מדובר בבעיה חמורה מאד בתיאום בין הסוכנות לממשלה.

יולי יואל אדלשטיין: גם בזה יש ייחודיות לסוכנות.

יולי יואל אדלשטיין: יש ועדת תיאום עליונה.

יולי יואל אדלשטיין: אני בכלל לא בטוח שהנושא הזה עלה לוועדת תיאום עליונה.

יולי יואל אדלשטיין: תקנו אותי אם אני טועה.

יולי יואל אדלשטיין: אם הוא לא עלה אז זאת החלטה חד צדדית ויש בזה הרבה מאוד בעייתיות.

יולי יואל אדלשטיין: מכיוון שכולנו חיים במציאות מסוימת כבר כמה חודשים, ואנחנו יודעים מה קורה עם התרומות לסוכנות היהודית ולשאר הגופים.

יולי יואל אדלשטיין: יוצאי ברית המועצות בינינו זוכרים שתמיד באוקטובר-נובמבר הייתה מהדורת חדשות מרכזית שנפתחה בידיעה: מכיוון שהחורף נחת באופן פתאומי, יש קשיים באספקת המזון, תפוחי האדמה, לחם וכן הלאה.

יולי יואל אדלשטיין: כל שנה באוקטובר-נובמבר החורף היה נוחת באופן פתאומי.

יולי יואל אדלשטיין: גם כאן - - -

קריאה: רק ברוסיה.

יולי יואל אדלשטיין: כן, רק ברוסיה.

יולי יואל אדלשטיין: אבל מה שכאן אפשר לומר על הדבר הזה מבחינת התיאום, זה שאין חדש תחת השמש.

יולי יואל אדלשטיין: ולכן אני כבר כמה פעמים הייתי בסרט הזה.

יולי יואל אדלשטיין: לי זה קרה בזמנו כשהגעתי למשרד הקליטה וגיליתי שבמסגרת כל מיני התארגנויות בין הממשלה לסוכנות החליטו שמינהל הסטודנטים צריך לעבור מתקצוב ממשלתי.

יולי יואל אדלשטיין: כולנו זוכרים את הפרשיות האלה.

יולי יואל אדלשטיין: אף אחד לא חושד באנשי הסוכנות שהם אנשים רעים או משהו כזה, אבל באיזשהו שלב זה תמיד נגמר באותה סיטואציה, באותה ועדה, וקולט זוכרת את זה וצבי זוכר את זה וכל יושבי הראש לדורותיהם זוכרים את זה.

יולי יואל אדלשטיין: לכן אני מאד מצדד במה שנאמר כאן.

יולי יואל אדלשטיין: אין בזה שום עניין של לפטור את הסוכנות, אבל בתוכנית מסוג זה הממשלה צריכה להיות המממן העיקרי והמחזיק העיקרי.

יולי יואל אדלשטיין: אין שום אפשרות להוציא את הסוכנות לגמרי ואין שום צורך להוציא את הסוכנות לגמרי.

יולי יואל אדלשטיין: יש דברים בדוקים מה הסוכנות יכולה לעשות בתכניות מסוג כזה, ויש הרבה מאוד מעטפת בתכניות מסוג זה.

יולי יואל אדלשטיין: אבל ההארד-קור, הליבה, צריכה להיות בידי הממשלה.

יולי יואל אדלשטיין: אין שום משמעות לקריאות שאנחנו שומעים, כן להמשיך את הגיוס לא להמשיך את הגיוס.

יולי יואל אדלשטיין: ישעיהו יעיד – למרות שזה לא מחמיא לי – שלפני יותר מ-15 שנה הוא ואריה קרול המנוח החליטו להתייעץ איתי בשאלה מה הסיכויים של תכנית כזאת.

יולי יואל אדלשטיין: אמרתי: לתכנית כזאת אין שום סיכוי.

יולי יואל אדלשטיין: שום אמא יהודיה, שום הורים בתפוצות, לא יתנו לילדים שלהם סתם לנסוע לארץ בלתי נודעת לכמה שנים.

יולי יואל אדלשטיין: וטעיתי, ואני מודע לכך שטעיתי.

יולי יואל אדלשטיין: אבל עכשיו הסיטואציה הזאת עלולה חס ושלום לחזור על עצמה, שאין פיתרון ולא יודעים לכמה זמן, ולא יודעים מה יהיו התנאים.

יולי יואל אדלשטיין: אנשי נעל"ה ואנשים אחרים לא יסתירו את האמת והדברים היום מופיעים באינטרנט בשפה הרוסית ובכל שפה אחרת.

יולי יואל אדלשטיין: חוסר הוודאות הזה יכול לגמור את התוכנית דה-פאקטו.

יולי יואל אדלשטיין: דה-יורה היא תתקיים כי יש כל מיני הבטחות, דה -פאקטו לא יהיה גיוס או שיתחיל גיוס בכל מיני צורות שאנחנו לא רוצים לראות.

יולי יואל אדלשטיין: לכן אני אומר כאן, אדוני היושב ראש: בתכל'ס, יש פה מקרה נדיר של קונצנזוס מקיר לקיר.

יולי יואל אדלשטיין: צריך לפנות כאן לא לסוכנות אלא לממשלה.

יולי יואל אדלשטיין: לאלתר, לעבור למימון.

יולי יואל אדלשטיין: ואותה ידיעה שפתח בה אופיר כאן על ירידה במספרי עולים, אני יודע שזה ראש מעוות שלי, אבל אפשר לראות בה גם בשורה, במובן הזה שיש תקציב.

יולי יואל אדלשטיין: פחות חמשת אלפים עולים לעומת השנה הקודמת זאת אומרת שחמשת אלפים סלי קליטה פנויים כרגע נמצאים במשרד הקליטה.

יולי יואל אדלשטיין: אם יש פה נציג האוצר יגיד: זה תקציב קשיח זה לא של משרד הקליטה בכלל, זה לא שלכם בכלל.

יולי יואל אדלשטיין: כמו שאנחנו מאמינים יבואו יותר עולים, כך שאתם לא יכולים לדרוש את הכסף הזה לצרכים אחרים.

יולי יואל אדלשטיין: אני מכיר את הנאום הזה וכל אחד מכיר את הנאום הזה, אבל דה-פאקטו – יש כרגע תקציב פנוי שנובע מסיבות מאוד עצובות כמו ירידה במספרי עולים, אבל יש.

יולי יואל אדלשטיין: את התקציב הזה צריך לנצל לתכניות שמביאות דווקא את העלייה הצעירה לארץ.

שלמה מולה: אדוני היושב ראש, אני רוצה לשאול שאלה, אפשר?

מיכאל נודלמן: בבקשה.

שלמה מולה: אני רוצה לשאול את אלי: אני מבין שההחלטה התקבלה בוועדת העלייה והקליטה של חבר הנאמנים ולא במליאת חבר הנאמנים.

שלמה מולה: זאת אומרת עדיין ההחלטה היא לא סוף פסוק, האם זה נכון?

30083: אני אמרתי את זה בתחילת דבריי ואני אומר את זה גם עכשיו: ההחלטה הזאת היא המלצה.

30083: מבחינת המחלקה לעלייה – זה מחייב אותה.

30083: מבחינת הסוכנות היהודית, כפי שאמר היושב ראש, יש ערעור על ההחלטה הזאת.

30083: זה אמור לבוא לדיון בהנהלה ובחבר הנאמנים בפברואר ואז תתקבל ההחלטה הסופית.

30083: כפי שאמרתי, אני מאוד מקווה שבעזרת השם יימצאו התקציבים החלופיים על מנת להמשיך את התכנית.

קולט אביטל: אז כנראה שהבנתי אותך לא נכון.

קולט אביטל: כי שמעתי בדבריך שכשאתם נאלצתם להתחיל לקצץ, זה אחד הנושאים שכבר קיצצתם מהתקציב שלכם.

קולט אביטל: כולל הוספת גם, נדמה לי, פיטורי עובדים.

קולט אביטל: אז אני מבקשת עכשיו לדעת אם אתם כבר קיצצתם את זה מהתקציב שלכם לשנה הבאה או לא.

30083: אני אחזור על מה שאמרתי - - -

יולי יואל אדלשטיין: זה מחייב את מחלקת העלייה.

יולי יואל אדלשטיין: זה ברור.

30083: על מנת שזה יהיה ברור.

30083: אמרתי: השיקול של המחלקה לעלייה הוא בכלל ראיית נושא של עלייה וקליטה.

30083: כתוצאה מכך, ולאור המצב של ירידה בסל הקליטה וצורך בהבטחת תנאי קליטה יותר טובים בעיקר של העולים מחבר העמים, הוחלט על הסטת תקציבים מתוך המחלקה לטובת מתן מענקים נוספים בקליטה לעולים מחבר העמים ועולים אחרים.

30083: הכסף הזה אמור לבוא מתוכנית נעל"ה, תוכנית סלע, פיטורי עובדים קבועים או פיטורי עובדים זמניים.

30083: במקביל, אמרתי, וזה היה גם בהחלטה, נעשים מאמצים כבירים גם בשעות אלה על מנת למצוא תקציבים חלופיים.

30083: כפי שכתוב במסמך שנמצא על שולחנכם גם היום במשרד ראש הממשלה, מתרכזת עבודת מטה שאמורה להסתיים בסוף החודש על מנת למצוא תקציבים חלופיים לתכנית הזאת.

מיכאל נודלמן: אני רוצה לשאול את נציג האוצר.

מיכאל נודלמן: חבר הכנסת יולי אדלשטיין דיבר על עודפים שיש, אנחנו אומרים, במשרד החינוך עבור נעל"ה.

אביגדור ליברמן: גם במשרד הקליטה.

מיכאל נודלמן: אני אומר: במשרד הקליטה ובמשרד החינוך.

מיכאל נודלמן: איך אפשר להשתמש בכסף הזה?

יובל יעקובי: כמו שנאמר פה, תקציבים שנמצאים בתקציב המדינה לעלייה הם תקציבים קשיחים שתלויים במספר העולים.

יובל יעקובי: לפעמים במהלך השנה באמת יש הסטות של תקציבים, אם באמצע השנה אנחנו רואים שמספר העולים יהיה נמוך מהתחזית אז אנחנו לוקחים את זה למטרות אחרות.

יובל יעקובי: המטרות האלה, דרך אגב, יכולות להיות - - -

מיכאל נודלמן: נעל"ה זה לא עלייה?

יובל יעקובי: נעל"ה זה עלייה.

יובל יעקובי: מה שאמרתי היה כללי לגבי עודפים בתקציב המדינה.

יובל יעקובי: לגבי נעל"ה אני חייב להגיד שהקיצוץ של נעל"ה לא הגיע לפתחנו עדיין.

יובל יעקובי: זאת אומרת אף אחד לא פנה אלינו.

יובל יעקובי: אני מבין שיכול להיות שיהיה לזה טיפול.

שלמה מולה: הוועדה תפנה עכשיו.

יובל יעקובי: הוועדה תפנה אבל נראה אם בכלל צריך שהיא תפנה.

יובל יעקובי: כי אני מבין שיש עדיין סיכוי.

אלכס מילר: אבל אם הוא אומר שמשרד ראש הממשלה מגבש תוכנית אז איך בלי משרד האוצר?

יובל יעקובי: זה בדיוק מה שהתכוונתי להגיד.

יובל יעקובי: אני מעדיף אולי שקודם מטעם הממשלה יענו.

יובל יעקובי: ממשרד ראש הממשלה, ושננסה לפתור את הבעיה הזאת במסגרת המקורות הקיימים, כי בקשה לתוספת תקציב לא הגיעה אלינו.

אביגדור ליברמן: אני רוצה לתקן את נציג האוצר.

אביגדור ליברמן: זה ממש לא מדויק מה שאמרת, הממשלה סוברנית להעביר מסעיף לסעיף.

זאב אלקין: אבל יש חוסר בסעיף.

אביגדור ליברמן: החלטת ממשלה מחייבת את האוצר ולא האוצר מחייב את הממשלה.

אביגדור ליברמן: כי בדרך כלל, לצערי, האוצר מחייב את הממשלה אבל הנוהל התקין הוא שהחלטת ממשלה היא סוברנית לגמרי להעביר מסעיף לסעיף.

אביגדור ליברמן: מכל סעיף לכל סעיף.

אביגדור ליברמן: אין שום סיבה שפה לא תהיה החלטה להעביר מסעיף אחד לסעיף אחר.

יובל יעקובי: אני לא אמרתי מי זה שמחליט להעביר את התקציב, רק אמרתי שזה מה שקורה בפועל לפעמים באמצע השנה.

יובל יעקובי: אבל זה לא העניין.

יובל יעקובי: אני אומר שנעל"ה לא הגיעה לפתחנו, ואני מבין שגם יש סיכוי שיימצאו מקורות.

שלמה מולה: אתה יכול להתחייב שאם זה יבוא לפתחכם תפתרו את הבעיה?

יובל יעקובי: אני חושב שנראה את כל התקציבים שיש לנושא של קליטה ונבחן גם את כל הפרויקטים המשותפים שיש לנו עם הסוכנות היהודית ונעשה שם תעדוף.

יובל יעקובי: אני מאמין שאפשר יהיה למצוא פתרון.

מיכאל נודלמן: אתם צריכים לקחת בחשבון שפה יש משמאל עד ימין.

מיכאל נודלמן: כל חברי הכנסת שצריכים להצביע על התקציב.

מיכאל נודלמן: אם אתם לא לוקחים בחשבון את זה, יהיו בעיות אחר כך.

זאב אלקין: לכמה תלמידים יש כסף בתקנה?

זאב אלקין: אתה יכול לאשר את זה?

זאב אלקין: האם זה נכון שמה שכתוב בספר התקנות זה של-3000 תלמידים יש תקציב קיים?

יובל יעקובי: אני לא רוצה להגיד משהו שאני לא יודע.

זאב אלקין: זה דף מהספר הירוק.

יובל יעקובי: אני אומר:

יובל יעקובי: בתפקיד שלי באוצר אני רפרנט של משרד הקליטה.

יובל יעקובי: אני לא מכיר לפרטים את התקנה התקציבית במשרד החינוך.

זאב אלקין: הדיון כאן הוא על תכנית נעל"ה, התקצוב הוא דרך משרד החינוך.

זאב אלקין: אז איך האוצר שולח מישהו שלא מכיר את הסעיף התקציבי היחידי שקיים בתקציב המדינה הרלבנטי לעניין?

יובל יעקובי: דבר ראשון, הוא לא היחידי.

יובל יעקובי: דבר שני, בכל מקרה אם מופיע לך על הדף הזה שיש תקציב - - -

זאב אלקין: מופיע, הנה.

יובל יעקובי: אז יכול להיות שהיה שם - - -

מיכאל נודלמן: חבר הכנסת אלקין, הוא מבין הכל.

מיכאל נודלמן: הוא מבין מי יושב פה, שיש תקציב, הוא מבין.

מיכאל נודלמן: תקציב של שנת 2009.

מיכאל נודלמן: ואתם צריכים להצביע על התקציב הזה.

שלמה מולה: אם לא יהיה נעל"ה, אני מודיע לך שאני לא אצביע בעד התקציב.

זאב אלקין: אני חושב שאף אחד לא יצביע.

זאב אלקין: אבל הבעיה, אדוני היושב ראש, שכרגע יש כסף בסעיף התקציבי, רק שהממשלה לא מנצלת אותו.

מיכאל נודלמן: יש, יש כסף.

מיכאל נודלמן: אם יש 20 מיליארד לתכנית תשתיות יש כסף על זה גם.

מיכאל נודלמן: סליחה, פה יש נציגי ראש ממשלה.

לאון ליטינצקי: אדוני היושב ראש, יש לי שאלה.

מיכאל נודלמן: בסדר, אני יושב ראש כי יש לי סדרי עדיפויות.

מיכאל נודלמן: אם יש לך שאלה, יש לי שאלה.

מיכאל נודלמן: מי פה הנציג?

קריאה: ליאת.

מיכאל נודלמן: ליאת, את שמעת מה דיברו פה, איזה מצב רוח יש לחברי הכנסת.

מיכאל נודלמן: את צריכה להעביר לראש הממשלה מה דיברו כי תהיה החלטה פה, אבל אני רוצה שמי שהיה פה יסביר לראש הממשלה איזה חשיבות יש בעיני חברי הכנסת יש לתכנית נעל"ה.

מיכאל נודלמן: אני לא חושב שאנחנו צריכים עוד הפעם ועוד הפעם לדבר על זה.

ליאת אלרט: משרד ראש הממשלה וראש הממשלה רואים חשיבות מאוד גדולה בתכנית.

ליאת אלרט: אנחנו מלווים אותה כבר הרבה מאוד שנים.

ליאת אלרט: כרגע אנחנו נמצאים בשיתוף פעולה ביחד עם הסוכנות היהודית ויחד עם לשכת המנכ"ל ליצירת תכנית בשביל למצוא פיתרון לבעיה הזאת.

ליאת אלרט: אנחנו עושים כל מה שאפשר בשביל להבטיח שבשנה הבאה ובשנים הבאות התוכנית הזאת תמשיך, באותו היקף ובאותה איכות.

ליאת אלרט: אף אחד לא רוצה לבטל את התכנית, זו התכנית הראשונה במעלה מבחינתנו להמשיך ולקיים.

ליאת אלרט: יש פה איזושהי בעיה בשל השינויים שהסוכנות היהודית עומדת בפניהם, ואנחנו בשיתוף אתם מנסים ליצור איזשהו פתרון לבעיה.

מיכאל נודלמן: זה מקובל, אבל יש תוספת.

מיכאל נודלמן: שמעתם פה שכשיש שמועות שתוכנית נעל"ה בסכנה, בארצות הברית וברוסיה, בכל מיני מקומות, אנשים חושבים אם כדאי או לא כדאי.

מיכאל נודלמן: זאת לא תכנית שצריכה להיות בה הפסקה קטנה אפילו.

מיכאל נודלמן: אתם צריכים לפתור את הבעיה מהר.

מיכאל נודלמן: כי דיבורים הם יותר גרועים מאשר שאין תקציב.

ליאת אלרט: אני מסכימה איתך, אבל אי אפשר למצוא פתרון מעכשיו לעכשיו.

ליאת אלרט: אנחנו יושבים ביחד.

מיכאל נודלמן: צריכים לעשות את זה מהר.

ליאת אלרט: אנחנו יושבים ביחד בשביל ליצור את הפיתרון הזה.

קריאה: צריך למצוא פיתרון מעכשיו לאתמול.

ליאת אלרט: בסדר, אבל אי אפשר עכשיו לבוא – זה לא שאני מביאה את הכסף.

קריאה: באו למשלה לפני הרבה זמן, לא באו אליה היום.

מיכאל נודלמן: זה לא מעכשיו.

מיכאל נודלמן: אני קיבלתי מכתב לפני שבוע, ואתם יודעים אולי כמה שבועות על המצב הזה.

מיכאל נודלמן: אתם צריכים היום להיפגש עם הסוכנות.

ליאת אלרט: הסוכנות היהודית הודיעה לנו בדיוק כמו שהיא הודיעה לכם, שהיא מפסיקה את המימון שלה לתכנית הזאת.

רבקה שרגא: זה היה בנובמבר.

ליאת אלרט: בסדר גמור.

מיכאל נודלמן: בסדר, אנחנו מבינים.

ליאת אלרט: אני רק רוצה להדגיש, זה לא שאנחנו יושבים ומחכים שיימצא פיתרון מאליו.

ליאת אלרט: אנחנו כן מנסים למצוא פיתרון בשביל להבטיח שהתכנית הזאת תמשיך להתקיים.

ליאת אלרט: אם זה לוקח זמן זה לוקח זמן, זה לא משהו שאפשר מהיום למחר.

ליאת אלרט: אנחנו נמצאים בקשר גם עם מנהלת נעל"ה על הנושא הזה והפיתרון יימצא.

מיכאל נודלמן: כשאנחנו ממתינים להחלטה זה גורם נזק לתכנית, אתם צריכים להבין את זה.

מיכאל נודלמן: כל יום, כל שבוע זה נזק גדול.

אלכס מילר: אפשר לקבל מסר ברור ממשרד ראש הממשלה לתכנית?

אלכס מילר: מסר ברור: חברים, משרד ראש הממשלה מתחייב לכך שהתכנית לא תיסגר, אנחנו כבר נמצא את הפיתרון.

אלכס מילר: לכו לשם, לתפוצות ותגידו שהתכנית עובדת.

אלכס מילר: אנחנו מתחייבים בתור משרד ראש הממשלה שנמצא את הפיתרון.

אלכס מילר: זה מבחינתי מה שאני מצפה עכשיו בתור נציגת ראש הממשלה שאת תגידי פה בוועדה.

אלכס מילר: ייקח שבוע או שבועיים או חודש או חודשיים – אין בעיה, תעשו את הדיונים.

אלכס מילר: אבל אתם חייבים להתחייב.

אלכס מילר: תשמעו, עם כל הכבוד, חברים.

אלכס מילר: אי אפשר ככה.

אלכס מילר: אי אפשר להשאיר את כל התכנית הזאת באי ודאות.

אלכס מילר: קצת אחריות.

אלכס מילר: קצת אחריות.

אלכס מילר: תגידו: אנחנו מתחייבים.

אלכס מילר: התוכנית עובדת, הסוכנות עובדת.

אלכס מילר: צריכים לעשות תכנית הבראה בסוכנות, שיעשו.

אלכס מילר: אתם צריכים לפקח, תפקחו.

אלכס מילר: אבל אל תבואו אלינו ותגידו: אנחנו מנסים, אי אפשר.

אלכס מילר: תשמעו, עם כל הכבוד, זה שישה מיליון דולר.

אלכס מילר: למשרד ראש הממשלה למצוא פיתרון לשישה מיליון דולר זאת לא בעיה.

ליאת אלרט: אלה שישה מיליון דולר שלא אנחנו קיצצנו ואנחנו מנסים למצוא להם תקציב.

ליאת אלרט: אני לא יכולה להתחייב לך כל עוד אין לי את התקציב ביד.

ליאת אלרט: כי, שוב, אני אומרת שאנחנו פועלים בשביל לנסות ולהבטיח שהתכנית הזאת תישאר.

ליאת אלרט: אני לא יכולה להבטיח לך כל עוד אין לי את הכסף ביד.

אלכס מילר: מה, מבחינתכם, המסר?

דוד ממיסטבלוב: גברתי, אפשר להתערב בבקשה?

מיכאל נודלמן: מי רוצה להתערב?

דוד ממיסטבלוב: ועדת החירום של כלל הבוגרים בארץ.

מיכאל נודלמן: זה לא גברתי.

מיכאל נודלמן: יש יושב ראש פה.

דוד ממיסטבלוב: אני מצטער, אני פשוט הייתי חייב לענות.

מיכאל נודלמן: מה השם?

דוד ממיסטבלוב: שמי דוד ממיסטבלוב מטעם ועדת החירום ודובר עמותת בוגרי נעל"ה.

מיכאל נודלמן: בבקשה.

דוד ממיסטבלוב: הפנינו אליכם מכתב רשמי ועדיין לא קיבלנו שום תשובה.

דוד ממיסטבלוב: זה היה מזמן.

דוד ממיסטבלוב: עדיין לא קיבלנו שום תשובה מכם.

דוד ממיסטבלוב: קיבלנו תשובות מכל העולם, תשובות רשמיות מהסוכנות היהודית.

דוד ממיסטבלוב: ממנכ"ל המחלקה לעלייה ומכם לא קיבלנו שום דבר.

דוד ממיסטבלוב: אנחנו מחכים לתגובה שלכם.

זאב אלקין: אתם במצב מצוין, מערכת ההשכלה הגבוהה חיכתה שנה וחצי לכסף של ועדת שוחט, וזה בסדר, ולא קיבלה תשובה עדיין.

דוד ממיסטבלוב: פשוט תבררו.

דוד ממיסטבלוב: יש תקציב ממשלתי ל-3000 תלמידים שמגיעים לארץ ללמוד, נכון להיום יש 1200.

דוד ממיסטבלוב: איפה שאר התקציב?

דוד ממיסטבלוב: אי אפשר פשוט לקחת אותו?

דוד ממיסטבלוב: וגם לעזור לסוכנות.

ליאת אלרט: אם זה היה כל כך פשוט זה כבר היה נמסר.

ליאת אלרט: לגבי המכתב אני לא מכירה מסמך כזה.

רבקה שרגא: יש הרבה פניות שלהם גם לעובד יחזקאל וגם הוא לא ענה.

ליאת אלרט: אני לא יכולה לענות בשם מישהו אחר מהמשרד.

ליאת אלרט: אני לא ראיתי את המכתב הזה, מצטערת שלא קיבלת עליו תשובה.

ליאת אלרט: תעבירו את זה אלינו ואנחנו נטפל, לפחות תשובת ביניים.

ליאת אלרט: בלי להכיר את תוכן המכתב אני יכולה לומר לך שכרגע אין לי תשובה סופית לתת לך מכיוון ששוב אנחנו נמצאים ביחד עם הליכים ש – כרגע הסוכנות עצמה נמצאת בהליכים, לכן אנחנו מנסים להגיע ביחד לאיזשהו פיתרון.

ליאת אלרט: החלק של הסוכנות הוא החלק שפוצץ ואנחנו מנסים למצוא לו השלמה.

זאב אלקין: הוא קיים בתקציב המדינה.

ליאת אלרט: הכסף של המדינה עומד בעינו והוא לא קוצץ.

זאב אלקין: אבל הוא מספיק, על פניו.

זאב אלקין: השאלה היא אם הממשלה מוכנה לבטל את ההחלטה שאת התלמיד מארגנטינה היא מוכנה לממן ואת התלמיד מרוסיה לא.

זאב אלקין: למה ככה?

ליאת אלרט: זה לא הנושא שעומד כרגע לדיון.

זאב אלקין: אבל זה המצב העובדתי.

זאב אלקין: אם תבדקי את המצב התקציבי, זה בדיוק מה שקורה.

ליאת אלרט: אנחנו כרגע מנסים להשלים את מלוא הכסף של הסוכנות כדי שהתכנית תמשיך לפעול באותו - - -

זאב אלקין: אבל יש לך כסף, תסתכלי בדף.

ליאת אלרט: אם יש כסף הוא ינוצל בשביל להשלים את החלק של הסוכנות.

זאב אלקין: מצוין, אז אם זה ככה לא צריכים לשבת בדיונים ארוכים, הכסף קיים.

אלכס מילר: את יכולה לתת תאריך משוער?

מיכאל נודלמן: היא לא יכולה, חברים.

מיכאל נודלמן: היא לא יכולה.

אלכס מילר: לא, עד מתי הם קבעו ל עצמם שהם הולכים לפתור את זה.

מיכאל נודלמן: טוב, המצב רוח של כולם - - -

אלכס מילר: תשמע, אדוני היושב ראש, אם היא טוענת שבתחילת חודש ינואר הם הולכים לסגור את כל הסיפור הזה אני מציע לקיים ישיבה נוספת בתאריך ככה וככה, מתי שתקבע, כך שנקבל את התשובה המלאה מה קרה ואיך זה נסגר.

אלכס מילר: כי בסופו של דבר זה יימרח עוד הפעם.

מיכאל פליוורט: אדוני היושב ראש – אם תרשה לי כמה משפטים.

מיכאל נודלמן: מי זה?

מיכאל פליוורט: מיכאל פליוורט שמי.

מיכאל פליוורט: אני גם נציג של ועדת החירום.

מיכאל פליוורט: גם אני עצמי בוגר תכנית נעל"ה.

מיכאל פליוורט: אני ממש רוצה לחדד כמה נקודות שנאמרו כאן.

מיכאל פליוורט: קודם כל, אני ממש מודה לכל חברי הכנסת שהגיעו לכאן וממש לרגע היה נדמה שאפילו חברי הכנסת היו כאן כבוגרי נעל"ה.

מיכאל פליוורט: גבירותיי ורבותיי, הזמן פועל כנגדנו.

מיכאל פליוורט: נכון לעכשיו עדיין לא יצא הצוות שהיה צריך לצאת לשטח למיין ולגייס.

מיכאל פליוורט: זה דבר ראשון, שמאוד חשוב.

מיכאל פליוורט: נכון להיום, אפילו בפרספקטיבה של כמה שנים תכנית נעל"ה לא עומדת בסימן שאלה.

מיכאל פליוורט: ואם כאן, במיוחד אחרי הבחירות, אנחנו כן נמצא תקציבים – נכון לעכשיו הצוות לא יצא.

מיכאל פליוורט: היה אפילו תכנון להחתים הורים של הילדים שמתכוונים לעלות על מכתב שההורים מודעים לכך שלא בטוח שהתכנית הזאת תתקיים.

מיכאל פליוורט: עד כמה שאני יודע, נכון לעכשיו ביטלו את החתימות האלה, אבל אנחנו כיום נמצאים בזמן בחירות, בזמן מעבר, ומודעים היטב לעובדה שעד ה-10 בפברואר הממשלה לא תוכל לקבל שום החלטה.

מיכאל פליוורט: לא רק בעניין נעל"ה אלא גם בשאר העניינים האחרים, לצערי הרב.

מיכאל פליוורט: ולכן, מה שאני הייתי מבקש מיושב ראש הוועדה ומחברי הוועדה זה לקבל החלטה אופרטיבית שקודם כל לא תסכן את הגיוס של השנה הקרובה.

מיכאל פליוורט: תודה.

מיכאל נודלמן: אתה צודק.

מיכאל נודלמן: אבל בוועדת עלייה קליטה ותפוצות, כמו בכל וועדה וכמו בכל הכנסת, אין תקציבים לזה.

מיכאל נודלמן: אנחנו צריכים למצוא תקציבים בממשלה.

מיכאל נודלמן: אנחנו נפנה לממשלה בחריפות, גם לסוכנות בחריפות, שדברים כאלה לא מקובלים על חברי הכנסת.

לאון ליטינצקי: אדוני היושב ראש, אפשר עוד כמה מילים לפני שנסיים?

מיכאל נודלמן: חבר הכנסת מיטנסקי.

לאון ליטינצקי: אני רוצה לשאול את אנשי הסוכנות: עד עכשיו לא נאמר האם יש דד-ליין מבחינת לוחות זמנים שאם נעבור אותו בלי כסף, התכנית לא תיפתח או שהיא תיכשל בסופו של דבר.

30083: ישעיהו יכול לענות לך כמה זמן נדרש.

זאב אלקין: ישעיהו, אולי באותה הזדמנות גם לגבי הגיוס.

זאב אלקין: מה מונע כרגע מלהוציא את כל צוות הגיוס לשטח?

ישעיהו יחיאלי: מה שמנע עד עכשיו את יציאת משלחות הגיוס זו החלטה של חבר הנאמנים שתורגמה לכך שהגיוס נעצר.

ישעיהו יחיאלי: מרגע שהופשר, מחכים שיעברו החגים, גם שלנו וגם שלהם, ומיד אחרי זה נצא במלוא הקיטור עם פי שתיים משלחות משתוכננו.

ישעיהו יחיאלי: דהיינו: להשלים את הפער של נובמבר ודצמבר שלא היינו בשטח.

זאב אלקין: זאת אומרת שהגיוס לא יפגע?

לאון ליטינצקי: זאת אומרת, אין סכנה שזה לא יצא.

30083: צוותי הגיוס: החל מ-11 בחודש יש תכנית לשלושה חודשים ואמורות לצאת, לא יודע אם שתיים או שלוש משלחות – הכול לפי העניין, אבל תצאנה המשלחות שצריכות כדי להמשיך את הגיוס, בהנחה שהתוצאות – גם של מה שאתם אומרים כאן וגם מה שאנחנו מקווים לו – אכן יוסדר.

לאון ליטינצקי: מה זה בהנחה?

לאון ליטינצקי: ייצאו או לא ייצאו?

ישעיהו יחיאלי: אני רוצה להבהיר לחברי הכנסת:

ישעיהו יחיאלי: המשלחות יוצאות מתקציב מנהלת נעל"ה ומתקציב בתי הספר שקולטים את הילדים.

ישעיהו יחיאלי: לכן הדבר הזה מובטח.

ישעיהו יחיאלי: אני מאד מקווה שהרעיון שעלה להחתים את ההורים על התניות – אני לא יודע אם הוא קיים או לא קיים.

ישעיהו יחיאלי: לפי הבנתי, הוא עדיין קיים.

30083: לפי הבנתך הוא לא קיים.

ישעיהו יחיאלי: לא מחתימים את ההורים?

30083: הוא לא קיים.

30083: אבל במסמך שייצא יהיה כתוב שכל עוד התכנית מבחינתנו, אנחנו צריכים - דיברו כאן על אמינות ועל אמון.

30083: הורים של אנשים שמגיעים לתהליך של מיון, הדבר הזה צריך לבוא לידיעתם.

30083: אני מקווה שעד שהמשלחות ייצאו התוצאות תהיינה אחרות ואז זה לא יהיה.

30083: מכתב לא יהיה.

30083: מכתב שההורים צריכים לחתום עליו לא יהיה.

ישעיהו יחיאלי: אבל יודיעו להם, נכון?

30083: יהיה במכתב, בפרסום של הזימון של הכול, יהיה כתוב שעדיין אין החלטה לגבי המשך התכנית.

ישעיהו יחיאלי: זה כמו להתנות את העלייה בתקציבים עתידיים.

ישעיהו יחיאלי: אז נכון להיום יש עלייה אבל לא מתחייבים שתגיעו לארץ ותקבלו סל.

ישעיהו יחיאלי: סליחה, זו המשמעות הפשוטה.

מיכאל נודלמן: בבקשה, אדוני.

הלל נאמן: אני הלל נאמן, מנהל כדורי.

הלל נאמן: אני רוצה קודם כל להגיד משהו רגשי.

הלל נאמן: יש פה אנשים שהגיעו ונסעו ארבע ושלוש שעות בבוקר וחוזרים הביתה מאושרים, לפחות אני.

הלל נאמן: לא מהמשפט האחרון שהיה כאן ומהסוגיה שבוודאי תהיה אליה התייחסות, אלא מזה שהכנסת חיממה את הלב בזה שהתגייסה כולה למען מפעל חשוב.

הלל נאמן: אני רוצה להדגיש עוד דבר, גם אנחנו שמים את היד בתוך הכיס שלנו.

הלל נאמן: ישעיהו אמר ולכן קראתי את קריאת הביניים ובצדק, ישעיהו צודק.

הלל נאמן: אנחנו, כפרי הנוער, משלמים עבור המשלחת.

הלל נאמן: אני הולך להוציא את רכז נעל"ה מכספי כפרי הנוער.

הלל נאמן: כי הנושא כל כך חשוב, בנוסף לגיוס של הסוכנות וכולי.

הלל נאמן: ואולי גם לזה תהיה פעם התייחסות ואפשר יהיה בתוך הטיפול הכולל לדאוג שגם נציגי כפרים שהם האותנטיים והם הדמויות שמשפיעות על ההורים, כי הם גם אלה שקולטים את הילדים, ימומנו לא מחשבון הכפרים אלא מחשבון אחר.

הלל נאמן: אני רוצה להגיד משפט אחד נוסף.

הלל נאמן: אתמול הייתה מסיבת חנוכה בכדורי.

הלל נאמן: אחרי המסיבה אספתי את בוגרי נעל"ה לבית שלי, כי תמיד הם מקבלים יחס מיוחד.

הלל נאמן: אתם יודעים על מה היתה השיחה?

הלל נאמן: אם זו לא ציונות מה זה ציונות?

הלל נאמן: מגלן, דובדבן, עתודה אקדמאית, אבא שלך חוזר לארץ.

הלל נאמן: זאת הציונות.

הלל נאמן: לכן אני אומר: אל תוותרו, הסוכנות, אל תוותרו.

הלל נאמן: אני יודע שקשה לכם, אל תוותרו.

הלל נאמן: הממשלה לשנה אחת אולי תפתור את הבעיה, תישארו בתוך התמונה.

הלל נאמן: עשיתם עבודה טובה בפרויקט הזה ותמשיכו לעשות.

מרק ברש: סליחה, אדוני היושב ראש, אפשר להוסיף רק שני משפטים?

מרק ברש: – שמי מרק ברש, יושב ראש עמותת בוגרי נעל"ה.

מיכאל נודלמן: בבקשה.

מרק ברש: אל"ף, אני באמת מופתע ונדהם מהנוכחות בוועדה ומהקונצנזוס בין חברי הכנסת, זה ממש מחמם את הלב.

מיכאל נודלמן: הבנתם שחברי הכנסת הם גם אנשים, וגם ציונים.

מיכאל נודלמן: למרות כל הסיפורים שיש בעם שהם לא מבינים שום דבר, אין להם התחייבות ושום דבר, רק משכורת מקבלים.

מיכאל נודלמן: בסדר.

מיכאל נודלמן: בבקשה.

מרק ברש: אני רק רוצה להגיד בנוסף למה שכבר נאמר, שאני בהחלט, כמו שאמרתי, מצטרף לכל הדברים שנאמרו על ידי חברי הכנסת.

מרק ברש: אנחנו, עמותת בוגרי נעל"ה שמטרתה שילוב וקידום עולים בחברה הישראלית, מייצגת יותר מעשרת אלפים מבוגרי נעל"ה.

מרק ברש: צריך לזכור ולהבין שבוגרי נעל"ה הם ילדים, אני באמת לא מתבייש להגיד את זה, הכי טובים שהגיעו ארצה.

מרק ברש: ובאמת שעברו מבחנים ומיוצגים בחברה הישראלית מהצבא ועד עמדות בכירות בכל עבודה אפשרית.

מרק ברש: אני רוצה להגיד שהבוגרים האלה הם העתיד של מדינת ישראל.

מרק ברש: ומדינה שתקבל – אני מקווה שלא תקבל – החלטה כזאת, פשוט מחבלת בעתיד שלה.

מרק ברש: חשוב לזכור את זה שתמיכה בפרויקט נעל"ה זו תמיכה בעתיד של מדינת ישראל.

מרק ברש: זה הכי חשוב.

מרק ברש: תודה.

מיכאל נודלמן: תודה.

דוד ממיסטבלוב: אדוני היושב ראש, משפט אחרון מטעם כלל הבוגרים שנמצאים כאן.

דוד ממיסטבלוב: יש לנו נציגים מכל תחום ותחום.

דוד ממיסטבלוב: הבאנו אותם לפה כדי שתראו אותם.

מיכאל נודלמן: בסדר.

דוד ממיסטבלוב: אנחנו כאן, אנחנו מודים על הצלחתנו גם לממשלה וגם לסוכנות.

דוד ממיסטבלוב: אנחנו ההצלחה שלכם, תעזרו לנו לעזור לכם לשמר את ההצלחה.

דוד ממיסטבלוב: סיימנו.

מיכאל נודלמן: אני רוצה להגיע לסוף הדיון.

מיכאל נודלמן: אתה רוצה?

מיכאל נודלמן: בבקשה.

ראובן שלום: קודם כל אני מודה לחברי הכנסת, ודאי ליושב ראש, על הדיון, וגם לבוגרי נעל"ה שהם הגאווה שלנו.

קריאה: אולי תציג את עצמך.

ראובן שלום: אני ראובן שלום, ראש מטה יושב ראש הנהלת הסוכנות.

ראובן שלום: אין ספק שהתוכנית הזאת היא תפארת במדינת ישראל, תפארת לעלייה, תפארת לסוכנות.

ראובן שלום: אני שמח על הדיון הזה.

ראובן שלום: אנחנו מקווים כולנו שכשיתחיל תהליך הגיוס בראשית החודש הבא יוסרו הספקות.

ראובן שלום: אנחנו שומעים על הדיונים האינטנסיביים שנערכים כרגע עם משרד ראש הממשלה, על מנת שהעננה תוסר ונוכל להמשיך להיות שקופים וגם להמשיך באמינות שלנו כלפי התלמידים וכלפי ההורים שלהם, ולבוא בהודעה נחרצת.

ראובן שלום: מכל מקום, הסוכנות, אדוני, היא שותפות של ישראל-תפוצות, ואני חושב ששמענו פה היום את מה שישראל חושבת.

ראובן שלום: והדברים יועברו כבר עכשיו גם לשותפים שלנו בתפוצות וגם כמובן בפברואר כשהם יגיעו.

ראובן שלום: הדברים נאמרו, נשמעים, אנחנו קשובים לרחשי הכנסת שמייצגת את העם בישראל.

ראובן שלום: הדברים הם חשובים ואנחנו מקווים שיימצא הפתרון והתוכנית לא רק שלא תיסגר ותיפסק אלא תלך ותתחזק.

מיכאל נודלמן: תודה רבה.

מיכאל נודלמן: שמעתי מה שרציתי לשמוע, אבל הכנסת צריכה לקבל החלטה.

מיכאל נודלמן: אנחנו באמת חושבים שאחת מהתוכניות הכי מוצלחות זו תוכנית נעל"ה.

מיכאל נודלמן: 11,000 צעירים שהגיעו דרך התכנית זה משהו.

מיכאל נודלמן: אנחנו לא מבינים איך תכנית שמוצלחת כל כך – אין עוד תוכנית כזאת בסוכנות שהיא כל כך מוצלחת לגבי צעירים – אנחנו לא מבינים איך הלכתם על צד של לסגור אותה.

מיכאל נודלמן: אפילו לא לסגור, אפילו לדבר על זה שאתם סוגרים את זה.

מיכאל נודלמן: זה פוגע בתכנית, שמעתם מאנשי נעל"ה, שמעתם ממני, שמעתם מכל חברי הכנסת, שאפילו הפסקה קטנה פוגעת בתוכנית הזאת, ואחר כך קשה להתחיל מההתחלה.

מיכאל נודלמן: זה יהיה כתוב בפרוטוקול שאנחנו, חברי הכנסת והכנסת, מאד מכבדים את תוכנית נעל"ה ואני חושב שזו אחת מהתוכניות הכי מוצלחות, ואנחנו לא מבינים למה את התוכנית הזאת החלטתם לקצץ.

מיכאל נודלמן: אנחנו פונים אליכם שתפנו לחבר הנאמנים, שישנו מה שהם החליטו, והכנסת דורשת שינוי בהחלטה שלהם.

מיכאל נודלמן: אנחנו פונים לממשלה, שהיא צריכה להיות מגן לתכנית הזאת.

מיכאל נודלמן: אמר פה חבר הכנסת מילר: אם אנחנו נותנים מיגון לקרנות פנסיה, לבנקים, למפעלים, לכל אחד, אנחנו חושבים שבראש ובראשונה הממשלה צריכה לתת מיגון לתוכנית נעל"ה.

מיכאל נודלמן: אנחנו פונים לממשלה להגיע עם הסוכנות להבנה – בתאריכים קרובים קרובים – איך תוכנית נעל"ה מתוקצבת.

מיכאל נודלמן: זה כל מה שאני רוצה להגיד.

מיכאל נודלמן: עכשיו אם חברי הכנסת רוצים להוסיף משהו, בבקשה.

זאב אלקין: שתי בקשות, אדוני היושב ראש, לתוספת להחלטה.

זאב אלקין: אחת, להכניס להחלטה דרישה מהממשלה ומשרד החינוך לבטל את ההחלטה המפלה שהתקצוב הממשלתי ילך רק לתלמידים מהמערב ולאפשר שימוש בתקציב הממשלתי הקיים לטובת תכנית נעל"ה, גם לתלמידי נעל"ה מכל העולם, כולל חבר המדינות, במסגרת המכסה הקיימת בתקציב.

זאב אלקין: זה דבר אחד.

זאב אלקין: דבר שני, אני פונה אליך בהצעה להכניס כבר להחלטת הוועדה: שמענו שהגיוס יוצא ב-11 בינואר ועדיין יש עננה מה בדיוק יגידו לאנשים לפני הגיוס.

זאב אלקין: אני פונה אליך בהצעה שנכניס להחלטה עוד כינוס של הוועדה בשבוע שקודם ל-11 בינואר, כדי שנשמע מהממשלה ומהסוכנות שהבעיה באמת נפתרה וצוותי גיוס יוצאים לא על תנאי אלא על גיוס מלא.

אברהם מיכאלי: רציתי קודם להתייחס נקודה הזאת.

אברהם מיכאלי: על נעל"ה כרגע כולנו הסכמנו שכל חברי הכנסת בעצם מסכימים שאין מה לסגור.

אברהם מיכאלי: אבל לי יש תחושה שהסוכנות עשתה תרגיל יפה מאד פה, העלו את נעל"ה על השולחן.

אברהם מיכאלי: בזכותו של מר יחיאלי הנושא הזה נדון פה היום.

אברהם מיכאלי: ואני אומר לכם שיש עוד כמה תכניות שהם חייבים כנראה לקצץ.

אברהם מיכאלי: קיצצו להם 45 מיליון דולר, מה לעשות.

אברהם מיכאלי: אני אומר לך שאנחנו כרגע, מההתעסקות בנעל"ה – שהיא באמת חשובה – יש עוד כמה תוכניות שהם חייבים לצמצם.

אברהם מיכאלי: אני רוצה, מכיוון שמר בילסקי הופיע פה אצלנו לפני חודש ואמר לנו שהוא יאלץ, הסוכנות תאלץ לקצץ תכניות חשובות, אני רוצה לדעת אם אפשר כבר בתחילת החודש הבא לדעת – הרי כבר יש לכם הערכת תקציב –מה הולכים לקצץ.

אברהם מיכאלי: כי אם אנחנו הולכים פה לבקש מהמשלה להציל את נעל"ה – זה הכי חשוב, אבל יכול להיות - - -

מיכאל נודלמן: בכל מקרה אנחנו מבקשים מהממשלה להציל את נעל"ה.

מיכאל נודלמן: אחר כך דברים אחרים.

אברהם מיכאלי: בוודאי.

אברהם מיכאלי: לא, אבל התחושה היא, שלא נוכל כבר להיכנס להערכה תקציבית של השנה הבאה.

מיכאל נודלמן: אני מקבל שבתחילת ינואר תהיה פה ישיבה ואנחנו מבקשים מהסוכנות רשימת תכניות שאתם רוצים לבטל.

אברהם מיכאלי: אני משבח את יחיאלי על זה שהוא העלה את זה לתשומת ליבנו.

אברהם מיכאלי: אבל יש כנראה כמה שעוד ישנים ולא עלו על זה שהסוכנות הולכת לקצץ בעוד כמה פרויקטים חשובים.

מיכאל נודלמן: מקובל.

מיכאל נודלמן: מי עוד רוצה?

מיכאל נודלמן: לא מילה, להוסיף.

לאון ליטינצקי: אדוני היושב ראש, בעקבות דבריך – דיברת על כך שבזמן קצר יטפלו בנושא הזה, אני מבקש אם אפשר - - -

מיכאל נודלמן: מה שאפשר.

לאון ליטינצקי: מה שאפשר, נכון.

לאון ליטינצקי: אני חושב שאולי יהיה יותר נכון – ואני מבקש להוסיף ממש תאריך.

לאון ליטינצקי: אולי עד כינוס הוועדה הבאה שאתה הולך לעשות בנושא הזה, שהדבר יטופל ולפחות לשולחן הוועדה הבא יבואו כבר לדיון אחרי הפגישה של הסוכנות, גם עם אנשי האוצר וגם עם אנשי ראש הממשלה, שנוכל לדבר דברים קונקרטיים ולא לשלוח עוד הפעם את הכדור למגרש של משרד האוצר ולמגרש של ראש הממשלה.

מיכאל נודלמן: הישיבה תתקיים בחמישה או בשישה בינואר, ואני מבקש מכל הגורמים שצריכים לתת לנו תשובות להיות מוכנים בחמישה בינואר לתת לנו תשובות.

מיכאל נודלמן: בלי תשובות אין מה לעשות.

אולגה סושנסקי: סליחה, אפשר?

מיכאל נודלמן: בבקשה.

אולגה סושנסקי: שלום, שמי אולגה סושנסקי.

אולגה סושנסקי: אני סגנית יושב ראש התאחדות עולי אוקראינה.

אולגה סושנסקי: אני רוצה להגיד שאני מתעסקת ומרכזת סיוע לחיילים הבודדים העולים.

אולגה סושנסקי: יש לנו עשר שנים את הפרויקט שלנו, משותף עם הסוכנות היהודית.

אולגה סושנסקי: אני נוסעת לבסיסי החיילים, אני מעבירה שיחות פסיכולוגיות.

אולגה סושנסקי: אני רואה שכמעט לא נשארו החיילים הבודדים.

אולגה סושנסקי: בבסיסי החיילים אין כמעט חיילים בודדים.

קריאה: זה בגלל שההורים עולים אז הם לא בודדים יותר.

אולגה סושנסקי: כן.

אולגה סושנסקי: אז מאד חבל, הם מאד גאים, הם רוצים להתגייס לצבא.

אולגה סושנסקי: עוד מעט ייסגר הפרויקט הזה, ייסגר הפרויקט השני, אנחנו נאבד בכלל את הבנים של חבר העמים.

אולגה סושנסקי: זה חבל.

אולגה סושנסקי: אנחנו רוצים את תכנית נעל"ה, אנחנו רוצים להמשיך סיוע של החיילים הבודדים.

מיכאל נודלמן: נו, אם יש הורים וילדים באים מנעל"ה אז הם לא בודדים.

אולגה סושנסקי: כן, אבל לנעל"ה אין הורים.

אולגה סושנסקי: זה נעל"ה.

אולגה סושנסקי: אין.

מיכאל נודלמן: לחלק יש.

אולגה סושנסקי: חלק כן וחלק לא.

מיכאל נודלמן: ומה?

מיכאל נודלמן: הם לא מתגייסים?

מיכאל נודלמן: אם הם מתגייסים הם בודדים.

אולגה סושנסקי: מתגייסים, כן.

אולגה סושנסקי: בודדים, כן.

מיכאל נודלמן: מה הבעיה?

מיכאל נודלמן: שאין כסף?

אולגה סושנסקי: כן, בגלל שאין כסף.

אולגה סושנסקי: עוד מעט ייסגר הפרויקט.

מיכאל נודלמן: יש חיילים בודדים אבל אין תקציב.

אולגה סושנסקי: אין תקציב, כן.

אולגה סושנסקי: חבל, אנחנו רוצים את זה ואנחנו מבקשים את זה.

אולגה סושנסקי: תודה רבה.

איתן מורן: אפשר?

איתן מורן: איתן מורן, מנכ"ל האגודה לקידום החינוך.

מיכאל נודלמן: בסדר, בבקשה.

איתן מורן: אדוני היושב ראש, אני מודה לך על כינוס הישיבה.

איתן מורן: אני אעשה את זה בקצרה.

איתן מורן: האיום על סגירת פרויקט נעל"ה נודע לנו לראשונה דרך הודעה ב-ynet.

איתן מורן: והתזמון המוזר הזה שלא פונים לגורמים שמפעילים את הפרויקט, ולעומת זאת מפריחים איזושהי ידיעה דרך עיתונות אלקטרונית, מעלה שאלות קשות.

איתן מורן: אני חושב שגם סיכום דבריו של מנהל מחלקת הקליטה לא הותיר תחושה נוחה.

איתן מורן: לצאת עם מסמך כתוב שבו ההורים הם בני ערובה האם יימצא כסף או לא יימצא כסף להפעלת התכנית, נראה לי תמוה.

איתן מורן: הכסף קיים במשרד החינוך, התכנית, מרגע שהילדים נוחתים בארץ, היא תכנית נורמטיבית לכל דבר ועניין.

איתן מורן: אין שום הבדל בינם לבין שום ילד ישראלי.

איתן מורן: הם נקלטים בפנימיות ולומדים בבתי ספר, מתוקצבים כמו כל ילד ישראלי.

איתן מורן: אני לא מוצא איך אפשר לרתום את הילדים האלה לאיזה משחק תקציבי בין הסוכנות ובין ממשלת ישראל.

מיכאל נודלמן: בשביל זה יש ממשלה.

מיכאל נודלמן: אם הסוכנות במשבר גדול, הממשלה צריכה להגן.

מר איתן מורן: בהחלט.

מר איתן מורן: אני רק מבקש להוציא את המסמך הזה.

מיכאל נודלמן: פנינו לממשלה בנושא הזה.

מר איתן מורן: אני מבקש להוציא את המסמך הזה שהופך את הילדים לבני ערובה במשחק התקציבי הזה.

מר איתן מורן: הפנימיות, בכל הפנימיות, שאני מכיר לפחות, משוועות לילדי נעל"ה הם הילדים הטובים ביותר בפנימיות.

מר איתן מורן: אני לא מבין את המשחק הזה.

מר איתן מורן: אני מבקש כאן ממנהל מחלקת הקליטה והעלייה להוציא את המשפט המסייג הזה מהמסמכים.

מר איתן מורן: הוא לא מוסיף כבוד לאף אחד.

מר איתן מורן: תודה רבה.

מיכאל נודלמן: תודה רבה.

מיכאל נודלמן: חברי הכנסת, עם כל התוספות למה שאמרתי, אנחנו מקבלים החלטה?

מיכאל נודלמן: מי בעד?

מיכאל נודלמן: פה אחד.

מיכאל נודלמן: תודה רבה לכולם.